Lukaku: "Odbio sam Juventus zbog Evertona" - Sportske.net\nLukaku: "Odbio sam Juventus zbog Evertona"\nBelgijski fudbaler smatra da je Everton mnogo bolji klub za njegov napredak od Juventusa.\nFudbaler Evertona Romelu Lukaku rekao je danas da je odbio ponudu Juventusa, pošto je smatrao da će u engleskom klubu više napredovati.\nLukaku je ovog leta za klupski rekord od 28 miliona funti prešao u Everton iz Čelsija, pošto nije dobio željenu minutažu na "Stamford Bridžu".\nZa njega su bili zainteresovani Juventus i Volfsburg, ali je 21-godišnji napadač smatrao da je Everton pravi klub za njega.\n"Razmišljao sam o Seriji A i Juventusu, pošto je to veliki klub. Ali, za mene je Everton savršen. Srećan sam i ne žalim zbog izbora koje sam pravio tokom karijere", rekao je Lukaku, preneli su britanski mediji.\n"Everton je najbolji izbor za mladog igrača koji želi da se razvija i napreduje. Klub je dobar i odgovara mi, uprava je uložila mnogo napora da bi me dovela. U Evertonu se osećam kao kod kuće", dodao je on.\nPosle sedam kola u Premijer ligi Everton zauzima 17. mesto i ima samo jednu pobedu, a Lukaku je rekao da je cilj ekipe plasman medju četiri najbolja kluba.\n"Everton igra dobar fudbal, liga je kvalitetna i svi žele da pobedjuju. Želimo da pokažemo da rezultati iz prošle sezone nisu slučajnost. Cilj je da se domognemo mesta koje vodi u Ligu šampiona. Prošle sezone nam je to izmaklo", rekao je Lukaku.


RUS MSP: Reagovacemo na odluku Finske za NATO\nTanjug 12. maja 2022. 13:07\nMOSKVA – Ministarstvo spoljnih poslova Rusije saopštilo je danas da su izjave finskog predsednika Saulija Ninista i premijerke Sane Marin o ulasku u NATO savez, radikalna promena u spoljnoj politici zemlje, te da će Moskva reagovati u skladu sa situacijom.\n„Ruska strana je više puta napomenula da je izbor načina na koji će se osigurati nacionalna bezbednost Finske na vlastima i narodu te zemlje. Međutim, Helsinki treba da bude svestan odgovornosti i posledica takvog koraka“, navodi rusko Ministarstvo u saopštenju, prenosi agencija RIA Novosti.\nKako se ističe, pristupanje Finske NATO izazvaće ozbiljne posledice po bilateralne rusko-finske odnose, održavanju stabilnosti i bezbednosti u severnoevropskom regionu.\n„Cilj NATO, čije su zemlje članice energično ubeđivale finsku stranu da nema alternative članstvu u Alijansi je jasan, a to je da nastavi širenje ka granicama Rusije, da stvori još jedan bok za vojnu pretnju našoj zemlji. Ali zašto bi Finska svoju teritoriju pretvarala u liniju vojne konfrontacije sa Ruskom Federacijom, a pritom gubila nezavisnost u donošenju sopstvenih odluka, o tome će suditi istorija“, dodaje se u saopštenju.\nTakođe, kako je navelo rusko Ministarstvo spoljnih poslova, Rusija će biti prinuđena da preduzme uzvratne korake, kako vojno-tehničke, tako i druge prirode, a kako bi zaustavila pretnje po nacionalnu bezbednost koje se javljaju u vezi sa ovom odlukom.\nRanije danas su Ninisto i premijerka Marin saopštili da ta zemlja mora da podnese zahtev za članstvo u NATO bez odlaganja.


Raskinuti ugovor sa Arapima u Duvanskom – Bankar.me\nRaskinuti ugovor sa Arapima u Duvanskom\nMarch 31, 2017 SVE VIJESTI, TRGOVINA Leave a comment\nSocijaldemokratska partija (SDP) pozvala je Vladu da hitno raskine ugovor o privatizaciji Duvanskog kombinata (DKP), zbog, kako su naveli, švercerskog skandala sa cigaretama u vrijednosti od četiri miliona eura.\nUkoliko se to ne desi, smatraćemo Vladu direktnim saučesnikom u tom poslu naveo je u saopštenju član predsjedništva SDP-a Ivan Vujović.\nOn je podsjetio da je potpredsjednik Vlade Milutin Simović kazao da očekuje da će obaviti razgovor sa vlasnikom kompanije čiji je predstavnik organizovao šverc, ali ne o raskidu ugovora, već o perspektivi duvanske industrije u Crnoj Gori.\n“Po Simoviću je njihov strateški partner koji je organizovao milionski šverc i dalje renomirani investitor sa kojim Crna Gora treba da razvija duvansku industriju. To može samo DPS i to može samo u zemlji čuda”, istakao je Vujović.\nPoručio je Simoviću da je njegov posao, kao potpredsjednika Vlade, da raskine ugovor sa kompanijom koja je nanijela ogromnu štetu reputaciji Crne Gore.\n“Zbog takvih strateških investitora, Crna Gora je po ocjeni Brisela glavni evropski distributer švercovanih cigareta na tržište Evropske unije (EU) i odmah iza Kine po količini švercovanih proizvoda”, rekao je Vujović.\nPolicija je prošle sedmice u tajnom magacinu na Karabuškom polju pronašla cigarete vrijedne više od tri miliona eura, koje su proizvedene u Novom duvanskom kombinatu Podgorica (NDKP). Cigarete, koje su zvanično trebalo da budu izvezene u inostranstvo, mimo svih procedura su odvožene iz fabrike i skladištene u magacinu.\nVlasnik NDKP-a od prošle godine je BMJ industris FZLLC iz Ujedinjenih Arapskih Emirata, a predsjednik borda direktora kompanije je Isat Boljević, za kojeg je Specijalno državno tužilaštvo izdalo nalog za privođenje.\nPOJMOVIArapi preuzeli Duvanski Duvanski kombinat proizvodi švercovane cigarete Isat Boljević\nPrevious Za Ribnicu stiglo 9 ponuda\nSljedeći Za željeznicu 100, a za puteve 37,9 miliona\nPočelo rušenje Duvanskog kombinata (foto)


08/03/2022 | 14:25\nNa ovogodišnjem, 29. Kopaonik Biznis Forumu (KBF), jedan od panela posvećen je infrastrukturnim projektima i povezivanju, na kojem je, između ostalih govorio i Đorđe Nedeljković, direktor korporativnog poslovanja UNIQA osiguranja.\n“Iako u Srbiji osiguranje objekata u izgradnji nije obavezno, svi infrastrukturni objekti u Srbiji su osigurani, i to ne samo objekti u izgradnji i montaži već se ugovaraju i osiguranja od odgovornosti prema trećim licima, koje obično predstavlja sastavni deo polise za izgradnju, ali i polise profesionalne odgovrnosti projektanata i nadzora. Ovo definitivno pobija prilično rasprostranjeno mišljenje da se o osiguranju misli tek kada se šteta dogodi, posebno kad je reč o vrednostima od više stotina hiljada, pa i miliona evra”, rekao je Nedeljković.\nĐorđe Nedeljković, direktor korporativnog poslovanja UNIQA osiguranja\nOn je dodao da su najugroženiji infrastrukturni objekti, kada govorimo o putevima i železnicama, oni koji imaju dosta tunela, mostova, useka, odnosno oni koji se izvode na nepristupačnim terenima.\nOsiguranje u ovoj oblasti već je postalo standardni element u ugovorima između investitora i izvođača gde se propisuje i obaveza ugovaranja osiguranja radova i odgovornosti prema trećim licima.\n“Kad je reč o projektima izgradnje, osiguranje je i stvar odgovornosti prema društvu uopšte. Ukoliko se desi šteta trećim licima ona će najlakše biti nadoknađena iz osiguranja, a to vredi par promila vrednosti ukupne investicije, koliko iznosi veličina premije. Rizici koji dovode do najvećih šteta u našem regionu su elementarnie nepogode, a na našim prostorima posebno poplave, koje su sve učestalije – štete često iznose i po nekoliko stotina hiljada evra, u izveštajima svetskih osiguravača takođe se ističu rizici elementarnih nepogoda. Spisak rizika koji se mogu osigurati je dugačak, a neki od osnovnih su požar, građevinska nezgoda, prirodne nepogode, ljudska greška, krađa. Pored samih radova, osigurava se i postojeća imovina, oprema, skladišta, raščišćavanje ruševina itd. Retkost nisu ni štete prema trećim licima i njihovoj imovini“, rekao je Đorđe Nedeljković iz UNIQA osiguranja.


Promene rukovodstva pred privatizaciju Komercijalne banke - Ekonomija - Dnevni list Danas\nPočetna » Ekonomija » Promene rukovodstva pred privatizaciju Komercijalne banke\nNajveća državna banka u poslednjih godinu dana smenila ili planira da smeni praktično ceo upravljački tim\nPromene rukovodstva pred privatizaciju Komercijalne banke\nDanas će na sednici Skupštine akcionara Komercijalne banke biti odlučivano i po svoj prilici odlučeno da se smeni predsednica Upravnog odbora banke Mila Korugić Milošević i član UO Mirjana Ćojbašić, donedavno pomoćnik ministra finansija.\n2Piše: M. Obradović 17. oktobra 2018. 13.30\nNa prošloj sednici 24. septembra već su UO banke napustili Filip Delpal, kao predstavnik EBRD-a i Olivera Matić Brbora, kao nezavisan član. U julu je ostavku na članstvo u Izvršnom odboru dao Dejan Tešić. Pre toga, u septembru prošle godine banku je napustio predsednik Izvršnog odbora Aleksander Piker, da bi tek krajem januara 2018. bio izabran njegov naslednik Vladimir Medan.\nSve ovo previranje se dešava u trenutku kada, izgleda, počinje konačno privatizacija Komercijalne banke. Ministarstvo finansija je juče objavilo poziv za izbor finansijskog savetnika za pripremu i prodaju državnih akcija Komercijalne banke, a zainteresovane međunarodne kompanije mogu da se jave sa ponudom do 12. novembra. Zanimljivo je da se u opisu posla savetnika pominje i prodaja strateškom investitoru, što znači da je moguće i da ne bude javnog tendera za prodaju Komercijalne.\nTakođe, država je 2015. godine već izabrala privatizacionog savetnika, japansku investicionu banku Nomura internešenel sa sedištem u Londonu.\nPrilikom posete misije MMF-a prošlog meseca ministar finansija Siniša Mali izjavio je da će Komercijalna, druga po veličini banka na srpskom tržištu, biti privatizovana u 2019. godini. Još krajem 2017. godine premijerka Ana Brnabić je upozorila da ističe rok za privatizaciju Komercijalne i da ukoliko ona ne otpočne suvlasnici, EBRD i IFC imaju pravo da aktiviraju „put“ opciju i da traže od države da otkupi njihov udeo za 252 miliona evra. Inače prema jučerašnjoj ceni akcija na Beogradskoj berzi cela Komercijalna banka vredi oko 280 miliona evra. EBRD poseduje 24,4 odsto, IFC koja je ogranak Svetske banke ima 10,1 odsto, nemački DEG fond 4,6 odsto, a Sved fond 2,3 odsto akcija Komercijalne banke. Najveći pojedinačni vlasnik je Republika Srbija sa 41,7 odsto, dok ostatak drže mali akcionari. Ovi fondovi ušli su Komercijalnu banku 2006. godine dokapitalizacijom od 120 miliona evra. Još tada je ugovorom definisana obaveza države da privatizuje Komercijalnu banku što je omela kriza 2008. godine. Međutim, obaveza je ostala.\nKao najzainteresovaniji za Komercijalnu važi mađarska OTP banka. Prilikom kupovine Vojvođanske banke u decembru prošle godine prvi čovek ove banke Šandor Čanji je izjavio da prate dešavanja oko Komercijalne, mada se takođe spekuliše da bi uskoro trebalo da preuzmu i Sosijete ženeral u Srbiji. OTP pak i pored velikih ulaganja u Srbiju, s obzirom da su pre krize kupili Nišku, Cepter i Kulsku banku, a nedavno i Vojvođansku nisu napravili značajniji rezultat i sedma su po veličini banka u Srbiji.\nAkcijama Komercijalne banke se trenutno trguje po ceni malo većoj od polovine knjigovodstvene vrednosti. Prema rečima Nenada Gujaničića, glavnog brokera u Momentum sekjuritis, ukoliko bi država svoj udeo prodala po knjigovodstvenoj vrednosti, to bi bio uspeh.\n„Banke u Srbiji i okruženju su se prodavale po 70-80 odsto knjigovodstvene vrednosti“, kaže Gujaničić.\nCena jedne akcije juče je koštala 1.980 dinara dok je knjigovodstvena vrednost 3.679,74 dinara. Po sadašnjoj berzanskoj ceni država bi za svojih nešto više od sedam miliona akcija dobila 117,3 miliona evra, a ako bi ih prodala po knjigovodstvenoj vrednosti inkasirala bi 218 miliona evra.\nGujaničić ističe i da nije jasno šta se desilo sa prethodnim privatizacionim savetnikom Nomurom, pošto deluje da je opis posla isti.\n„Razlika je što je kod izbora prethodnog savetnika navedeno da se prodaje paket državnih akcija i akcija međunarodnih fondova, a sada su nešto fleksibilniji jer se navodi samo prodaja državnih akcija i ako neko hoće da im se pridruži“, napominje on.\nOn takođe kaže da su informacije o dešavanjima u Komercijalnoj banci šture iako se radi o banci listiranoj na berzi.\n„Deluje da unutar banke postoji borba za prevlast, ali na osnovu kretanja cene na berzi teško mogu da se izvuku neki zaključci jer je veoma mali broj akcija u opticaju“, ocenjuje on.\nKomercijalna banka je inače u prošloj godini zabeležila dobit od 8,1 milijardu dinara i zauzima 10,83 odsto tržišta, a prikupila je i 12,18 odsto ukupnih depozita. Međutim, banka je imala dve veoma teške godine 2015. i 2016. kada je prikazala ukupan gubitak od 14,3 milijarde dinara usled otpisa loših kredita u vrednosti od čak 28 milijardi dinara.\nFiksni kurs jeste pravi put u ovakvoj krizi\n17. oktobra 2018. u 15.47\nBankari zbijaju redove i svadjaju se kao Sirijci na sredini Mediteranskog mora. Ne pitaju se što spališe “Siriju” i oće li svi moći u 5 banaka.\n18. oktobra 2018. u 02.13\nNjihovih 34% vrede 252 mil a naših 41,7% 117 ili „čak“ 218 mil. Gde su EBRD ili tako neko ko „pomaže“ državama, tu sve puca od poštenja (ali po leđima onih kojima pomažu). Što se ne napiše ko je zaslužan za ovako povoljne dogovore po nas. Tužilaštvo je izgleda,po običaju, prezauzeto sa dizanjem optužnica protiv kradljivaca žvaka ili nečeg tako važnog pa ne stiže da se bavi ovim sitnicama od više desetina pa i stonina miliona evra


Ðurić: Rešenja za KiM nema bez dogovora sa Srbijom – Va1.info\nNaslovna/Vesti/Ðurić: Rešenja za KiM nema bez dogovora sa Srbijom\nRešenja za pitanje KiM nema bez dogovora sa Srbijom, izjavio direktor Vladine Kancelarije za Kosovo i Metohiju Marko Ðurić ističući da Srbija želi kompromisno rešenje, i da neće prihvatati nikakve ponižavajuće predloge za rešenje.\n„To pokazuje da rešenja za pitanje KiM nema bez dogovora sa Srbijom. Oni da budu jednostrano proglašena nezavisna država i da misle da sa Srbijom ne treba da se dogovaraju, da im je dovoljno što ih je neko potapasao po ramenu, to nikakvo rešenje sa sobom ne donosi“, rekao je Ðurić.\n„Hoćemo kompromis i ne možemo da prihvatimo jednostranu proglašenu nezavisnost“, rekao je Ðurić ističiću da je Srbija danas politički i ekonomski snažna da može da stititi svoje interese.\nInače, Delegacije parlamenata Srbije protestovala je juče zbog predstavljanja privremenih institucija iz Prištine sa zastavom i nazivom „Kosovo“ bez zvezdice.


Sejdinović: Eliti u Srbiji Kosovo je potrebno kao problem – Nedim Sejdinović\nSejdinović je u Novom danu gostovao povodom večerašnjeg predstavljanja dokumentarnog filma “Tucović i drugi”. On je koautor tog filma koji je rezultat projekta „Stvarni ljudi – stvarna rešenja” o odnosima Kosova i Srbije iz ugla istorije, svakodnevice i budućnosti.\n“Tucović prolazi isti tretman kakav su takvi intelektualci, kroz celu noviju srpsku istoriju prolazili, dodao je, a izgleda i da iz istorije nismo ništa naučili. Ne samo Srbija, nego i druge zemlje na ovom području sapliću se o iste prepreke”, kazao je Sejdinović.\nPrevious Post Sejdinović: Većinski centri moći ne brinu za manjinsko informisanje\nNext Post NEDIM SEJDINOVIĆ: Kako su novinarima od života napravili pakao


Tržište Cijena gasa prazniće novčanike građana i privrede - KORONA online\nBANJALUKA, SARAJEVO – Izvjesno je da će cijene prirodnog gasa u BiH rasti, te bi ovaj skok mogao više da košta korisnike u FBiH nego one u RS, jer je potrošnja gasa u Srpskoj ravnomjerna, što se ne može reći za Federaciju, posebno Sarajevo, potvrdili su za “Nezavisne novine” ekonomski i gasni eksperti.\nKako je Almir Bećarević, gasni ekspert, za “Nezavisne novine” pojasnio, rekordne cijene koje posljednjih dana variraju su cijene za kratkoročne trgovine, odnosno da su to, kako je naveo, cijene kupovine prirodnog gasa za potrebe koje nisu dugoročne.\n“‘Gasprom’ je imao praksu, a i mnoge zemlje su to uradile, da preko svojih ugovora ne prati te cijene, već su one vezane za kretanje cijena nafte i naftnih derivata”, rekao je Bećarević.\nDodao je da se mora shvatiti razlika između ovih cijena jer jedan je način formiranja cijena “Gasproma”, a drugi za, trenutno, kratkoročne trgovine.\n“Činjenica je da do rasta cijena dolazi i kod ‘Gaspromovih’ ugovora, zbog porasta cijena nafte i naftnih derivata”, rekao je Bećarević, ističući da postoji razlika i kada je riječ o situaciji u Srpskoj i FBiH.\n“U RS potrošnja gasa je uglavnom vezana za ‘Birač’ Zvornik i ona je ravnomjerna, dok u FBiH, posebno u gradu Sarajevu, to nije slučaj i trenutno je cijena iz Turskog toka povećana za više od 100 odsto te ima svoj dalji rast”, rekao je Bećarević, dodajući da prema njegovim saznanjima kompanija “Energoinvest” prodaje gas ispod cijene koštanja.\n“Federalni ministar energetike je rekao da će se ta razlika pokrivati iz prihoda ostvarenih od ‘BH gasa’, tako da će se prihodi uzimati od ‘BH gasa’ da bi se davali ‘Energoinvestu’, a onda će ‘Energoinvest’ od tog novca plaćati obaveze ‘Gaspromu’ i opet vraćati ‘BH gasu’. To su besmislene stvari”, poručio je Bećarević, dodajući da se sve promijenilo u gasnoj privredi što se tiče “Gasproma”, jer, kako je naveo, to više nije fleksibilna nabavka gasa kakva je bila preko Ukrajine.\n“Uveden je potpuno novi način isporuke gasa, a cijene prate ono što se tiče nafte i naftnih derivata”, kazao je Bećarević, procjenjujući da će se cijena gasa naredne godine u FBiH morati povećati od 25 do 40 odsto.\n“Prije svega će biti pogođen Kanton Sarajevo, jer kad pogledamo po uvozu najviše se odnosi na isporuku gasa u ovaj kanton zarad grijanja”, zaključio je Čavalić.\nKako su za “Nezavisne novine” kazali u kompaniji “Gas res”, tržište prirodnog gasa u Evropi ove jeseni je veoma turbulentno i to se najjasnije odražava u naglom skoku cijena energenata na evropskim i svjetskim berzama.\n“Iako relativno malo, ali sa velikim potencijalom razvoja, i gasno tržište Republike Srpske ne može ostati sasvim imuno na potrese svjetskog gasnog tržišta. Cijene prirodnog gasa u Srpskoj su dosad bile stabilne, njihov rast je bio umjeren i nije bio direktno povezan s enormnim rastom cijena gasa na berzama u Evropi”, rekli su u ovoj kompaniji, koja je ujedno i jedini uvoznik prirodnog gasa u Srpskoj.\nDo zaključenja ovog broja “Nezavisnih novina” nismo dobili odgovor iz kompanije “Energoinvest”, iako smo im pitanja poslali prije više od sedam dana.


Dar-Mar – Šta da čitam?\nizdavač: Kreativni centar (edicija : Različak), Beograd, 2019.\nZbirka pesama za decu Dar-Mar Dragane Mladenović u ediciji Različak, još jedna je knjiga Kreativnog centra odlikovana oznakom White Ravens Međunarodne biblioteke u Minhenu. Mesto u bibliotečkom katalogu i u fondu ove biblioteke od 3.557 dečjih knjiga na šezdeset jezika iz 84 zemlje, zbirka Dar-Mar osvojila je dosetljivim i šaljivim pesmama u kojima se ukrštaju i prepliću značenja mnoštva reči srpskog maternjeg jezika. Pesnikinja na početku knjige upozorava: „Čitajte dragi čitaoci, pažljivo, budite kritični, ne verujte očekivanjima, očekujte da budete prevareni, ne dozvolite da vas poezija uspava”.\nStihovima bez rime ona pravi kreativni haos, koristi reči i njihove sinonime izvan semantičkih pravila, navodi čitaoce da usredsređeno čitaju kako ne bi bili nadmudreni, da uočavaju greške i love uljeze. („Uljez bi to objasnio rečima: ko čita napamet, neće ni primetiti da je tokom nedeljnog ručka progutao auspuh!”). Tako„pesme s greškama” vode čitaoce u tajanstvenu avanturu pronalaženja reči i izraza koji ne pripadaju određenim skupovima reči, što zahteva stalnu pažnju. Ideja čitanja ovakvih neobičnih stihova melodične, razigrane forme, jeste da se kroz igru odvija ozbiljan i zahtevan proces učenja jezika: pravilnog korišćenja reči i prihvatanja novih reči koje deca ne koriste u svakodnevnoj komunikaciji, a koje će obogatiti njihov rečnik.\nOva nesvakidašnja dečja knjiga stihova za pažljivo čitanje i razmišljanje, za dugo posmatranje i uspešno prepoznavanje, unosi zabunu i oduševljenje i kroz tekst i kroz ilustracije. Nezgrapne figure ogromnih očiju u jurnjavi sa disproporcionalnim stvorenjima smestio je u biserne ramove jarkih boja ilustrator Boris Kuzmanović, koristeći kombinovanu tehniku kolaža i crteža. Ovakav umetnički postupak inspiriše i provocira čak i decu okupiranu novim tehnologijama, kompjuterskim igricama i društvenim mrežama, vodeći ih boljem razumevanju sveta u kom žive: „Ukoliko samo jednom astronautu-čitaocu Dar-Mar prokrči put do knjige-budilnice, darmarska misija sletanja u svet književnosti može se proglasiti uspešnom”.\nOd imenice ZVEZDA nebo je ZVEZDANO\nOd imenice MESEC jezero je SREBRNO\nOd imenice STAKLO čaša je STAKLENA\nOd imenice PAKET mašina je PAKLENA\nOd imenice KVASAC hleb je BESKVASNI\nOd imenice KLASA džem je PRVOKLASNI\nOd imenice MLEKO zubi su MLEČNI\nOd imenice SREĆA zečevi su SREĆNI.


Integracija u Evroazijski ekonomski savez pomaže u kriznim vremenima - 14.04.2017, Sputnik Srbija\nIntegracija u Evroazijski ekonomski savez postala je „vazdušni jastuk“ za države-učesnice i pomogla je da se niveliše uticaj nepovoljne spoljne konjunkture... 14.04.2017, Sputnik Srbija\n10:47 14.04.2017 (Osveženo: 11:21 14.04.2017)\n© Sputnik / Aleksej Nikoljski / Uđi u foto-galerijuVladimir Putin na sednici Višeg Evroazijskog ekonomskog saveta\nIntegracija u Evroazijski ekonomski savez postala je „vazdušni jastuk“ za države-učesnice i pomogla je da se niveliše uticaj nepovoljne spoljne konjunkture. Beležimo rast trgovine unutar saveza i izvoza u treće zemlje, rekao je predsednik Rusije Vladimir Putin.\n14 April 2017, 10:22\n„Naše integracione institucije su bile ’vazdušni jastuk‘, u određenom stepenu su nivelisale uticaj nepovoljne spoljne konjunkture, dok su nacionalne ekonomije uspele da se adaptiraju na novu realnost“, rekao je Putin na sednici Višeg evroazijskog ekonomskog saveta.\nKako je izjavio, „saradnja u okviru Evroazijskog ekonomskog saveza uspešno napreduje“.\n„Zajedno smo postigli rezultate u delu formiranja i jačanja prostranog zajedničkog tržišta sa univerzalnim pravilima za ekonomske operatere. Može se sa punom sigurnošću reći da je naše zajedničko tržište radilo kao sveobuhvatni vazdušni jastuk, bez obzira na određene troškove, povezane sa spoljnom nepovoljnom konjunkturom“, rekao je ruski lider.\nPrema njegovim rečima, u januaru ove godine u poređenju sa januarom prošle godine obim trgovine u okviru saveza porastao je za 38 odsto, a isporuke država-članica u treće zemlje su porasle za 37 odsto.\nPutin je na sastanku lidera u užem sastavu predložio da naredni sastanak Saveza bude održan u oktobru u Moskvi.\nViši evroazijski ekonomski savet odobrio je Moldaviji status države-posmatrača pri Evroazijskom ekonomskom savezu.


ČETVRTA DOZA ZA SVE U SEPTEMBRU: u nedelju reizabran Emanuel Makron a profesor Bruno Megarbane najavljuje plan za jesen\n26. aprila, 2022 Vesti iz Francuske Napišite komentar\nSuočen sa i dalje visokim dnevnim brojkama zaraženosti, Bruno Megarbane, francuske infektiolog je na franceinfo ocenio da nam vakcinacija, infekcije i reinfekcije „omogućavaju da živimo sa virusom“ koji teži da postane kao obična prehlada. On je istakao ipak da će sa početkom školske godine biti odlučeno hoće li se davati četvrta doza celoj populaciji u zavisnosti od stope zaraženih i novih varijanti. Ovaj profesor je od početka pandemije bio čest gost televizijskih kanala i jedan od zagovarača obavezne vakcinacije. Nestao je iz javnosti otprilike dva meseca da bi se pojavio na dan izbora za predsednika Francuske.\n„Ne isključujemo da ćemo na početku školske godine, u septembru, morati da dajemo četvrtu dozu za celu populaciju, ali to ćemo videti u zavisnosti od varijanti koje će kružiti“, saopštio je Profesor Bruno Megarbane ove nedelje na franceinfo, u vezi sa epidemijom Kovid-19. „Ali, za sada, ne postoji varijanta koja jasno preovladava u smislu sposobnosti širenja i virulencije“, objašnjavao je on.\n„Sve nove varijante i podvarijante su veoma slične generaciji ranije i, zapravo, imunitet koji smo stekli i koji održavamo zahvaljujući ovim reinfekcijama omogućava zaštitu stanovništva od teških oblika bolesti“, primetio je Bruno Megarbane. „To je čuveni kolektivni imunitet, to je zaštitni imunitet protiv ozbiljnih oblika bolesti, ali nažalost ne i protiv kontaminacije“, podsetio je profesor, opravdavajući tako broj pozitivnih slučajeva na dnevnom nivou.\nZa Bruna Megarbanea, vakcinacija, infekcije i reinfekcije „nam omogućavaju da živimo sa virusom” i, prema njegovim rečima, Kovid-19, „kao što smo predvideli”, „trebalo bi veoma postepeno da se kreće ka običnom virusu prehlade”.\nTagovi: Bruno Megarbane - cetvrta doza - korona virus - virus


Siniša Mihajlović ponovo na terenu /foto/ - Sputnjik Srbija\nSiniša Mihajlović ponovo na terenu /foto/\n12:13 21.05.2020 (osveženo 16:36 21.05.2020) Preuzmite kraći link\nFudbalski trener Siniša Mihajlović pridružio se treninzima Bolonje, objavio je italijanski klub na društvenim mrežama uz fotografiju Mihajlovića na terenu.\nVreme pauze zbog pandemije korona virusa Mihajlović je proveo u izolaciji u Rimu, a sada se pridružio timu na pripremama za nastavak sezone.\n🦁 𝗦𝗜𝗡𝗜𝗦𝗔 🦁#WeAreOne pic.twitter.com/7sklu9bUrt\nSrpski trener i nekadašnji vrhunski fudbaler je u julu prošle godine saopštio da boluje od leukemije. On je na preporuku lekara period izolacije proveo u Rimu, kako bi izbegao kontakte i mogućnost zaraze korona virusom.\nSiniša Mihajlović, proslavljeni trofejni igrač Vojvodine, Crvene zvezde, Lacija i Intera, počeo je 2006. trenersku karijeru tokom koje je vodio reprezentaciju Srbije, kratko i lisabonski Sporting, a bivši selektor je u Italiji radio i kao trener Katanije, Fiorentine, Sampdorija, Torina i Milana.


Da li su Fejsbuk i Instagram čuvari kulturne baštine\nKada je operski umetnik Milorad Stokin odlučio da 2014. pokrene fejsbuk stranicu sa sadržajima iz nacionalne istorije i umetnosti, nije ni slutio da će četiri godine kasnije njegove objave dopreti do 200.000 ljudi nedeljno. Baš kao što ni profesorka istorije Jelena Živković verovatno nije pretpostavljala da će njen instagram profil posvećen istoriji Beograda na fotografijama za samo dve godine izazvati interesovanje stranih medija za naš glavni grad. Deo stručne javnosti smatra da su ovakvi autorski, volonterski poduhvati promocije naše istorijske baštine na društvenim mrežama često vidljiviji od „onlajn aktivnosti” nadležnih institucija kulture. S druge strane, ima i onih koji ukazuju na određene paradokse, kao recimo da na ovaj način podaci postaju javni i svačiji i time prestaju da budu\n„Fejsbuk” seli milijardu i po ljudi da bi izvrdao zakon\nMark Zakerberg obradovao je aktiviste za zaštitu privatnosti kada je nedavno u američkom kongresu obećao da će mere koje mora da preduzme po novom zakonu Evropske unije proširiti na ceo svet. Međutim, kako se bliži početak primene Opšte uredbe EU o privatnosti podataka (GDPR) 25. maja, „Fejsbuk” se prvo potrudio da sebe maksimalno zaštiti od njenih pravnih posledica. Od 1. maja na snagu stupaju novi uslovi korišćenja kojima će ta kompanija formalno „preseliti” milijardu i po svojih korisnika iz međunarodnog sedišta u Dablinu u američku centralu u Kaliforniji. Potpisivanjem ugovora sa kalifornijskim ogrankom „Fejsbuka”, što većina, kad im bilo kakva promena u uslovima korišćenja bude ponuđena, rutinski radi jednim klikom miša ne čitajući nove propozicije, oni će biti izmešteni van\n13.04.2018 u 14:22\nEU poziva direktora Fejsbuka da svedoči pred parlamentom\nBRISEL – Evropska unija poziva izvršnog direktora Fejsbuka Marka Zakerberga da svedoči pred parlamentom o skandalu vezanom za bezbednost podataka miliona korisnika te mreže, prenosi AP. Navodi se da je komesarka za pravosuđe EU Vera Jourova razgovarala telefonom s operativnom direktorkom Fejsbuka Šeril Sendberg i izjavila da Zakerberg treba da odgovori na poziv Evropskog parlamenta da objasni tu situaciju. Podseća se da je prošle nedelje Fejsbuk priznao da bi 2,7 miliona ljudi u Evropi mogli da budu žrtve neovlašćenog deljenja podataka u koje je bila uključena firma za konsultantske usluga u politici „Kembridž analitika" Zakerberg je ove nedelje svedočio u Kongresu SAD u vezi sa skandalom. (Tanjug)\n10.04.2018 u 23:26\nZakerberg se izvinio zbog skandala s podacima\nNjujork - Izvršni direktor Fejsbuka Mark Zakerberg priznao je da je njegova kompanija bila prespora u reagovanju na rusko mešanje u američke izbore i izvinio se zbog skandala s privatnim podacima korisnika, koje su aplikacije prikupljale bez njihove saglasnosti. „Ja sam osnovao Fejsbuk, ja upravljam njim i ja sam odgovoran za ono što se ovde dešava”, navodi se u izjavi koju je pročitao pred komitetom za energetiku i trgovinu Predstavničkog doma Kongresa. On je rekao da to uključuje „lažne vesti, strano mešanje u izbore i govor mržnje, kao i privatnost razvojnih timova i podataka”. Prema njegovim rečima, Fejsbuk je „idealistička i optimistična kompanija”, ali kompanija koja nije dobro shvatila svoju odgovornot, što je ocenio kao „veliku grešku”. Zakerberg će sutra svedočiti\n07.04.2018 u 09:05\nVAŠINGTON - Kompanija Fejsbuk saopštila je danas da je obustavila saradnju sa kanadskom firmom za konsultantske usluge u politici „Egrigejt IQ”, nakon što je objavljeno da je moguće da je ta firma na neprikladan način imala pristup ličnim podacima korisnika Fejsbuka. Fejsbuk se nalazi pod velikim pritiskom nakon što je otkriveno da su podaci miliona korisnika završili u rukama konsultantske firme „Kembridž analitika”, a Kristofer Vajli, uzbunjivač koji je nekada radio za „Kembridž analitiku”, tvrdi da je ta kompanija sarađivala s kanadskom „Egrigejt IQ”. „U svetlu nedavnih navoda da je moguće da je Egrigejt IQ povezan sa SCL i da je moguće da je, kao rezultat toga, na neprikladan način dobio podatke korisnika Fejsbuka, dodali smo ih na listu entiteta s kojima smo obustavili\nSve podatke za Trampovu kampanju kupili smo legalno\nVerovatno ne postoji na svetu firma sa toliko doktora nauka a da je na tako lošem glasu kao što je trenutno „Kembridž analitika” (KA). Londonska kompanija već nedeljama je u novinskim naslovima, iako priča nije sasvim nova. Britanski mediji su 2015. obelodanili aferu sa zloupotrebom podataka korisnika „Fejsbuka” preko psihološkog kviza koji je napravio naučnik sa Univerziteta Kembridž Aleksandar Kogan. Međutim, prošlog meseca je bivši zaposleni u KA Kristofer Vajli za „Obzerver” izneo tvrdnju da ti podaci nisu uništeni, kao što se mislilo, već da su korišćeni kao neka vrsta „psihološkog oružja” u kampanji Donalda Trampa. Kako priča izgleda iz ugla „Kembridž analitike”, saznali smo takoreći iz prve ruke budući da je na jednoj od čelnik pozicija Beograđanin Mihajlo Popesku (37).\n04.04.2018 u 15:31\nZakerberg 11. aprila pred Kongresom SAD\nVAŠINGTON - Glavni izvršni direktor kompanije Fejsbuk Mark Zakerberg svedočiće pred Komitetom za energiju i komerc Predstavničkog doma SAD 11. aprila, saopšteno je iz Komiteta. „Ovo saslušanje biće važna prilika da se osvetle ključni problemi o zaštiti podataka korisnika i da svim Amerikancima bolje objasni šta se dešava sa njihovim podacima na internetu”, rekli su predsedavajući Komiteta Greg Valden i glavni član demokrata u Komitetu Frank Paloun. Zakerberg će biti saslušan o skandalu sa firmom za obradu podataka „Kembridž analitika”, koja je dobila pristup podacima 50 miliona korisnika dok su radili za kampanju američkog predsednika Donalda Trampa. (Tanjug)


Krueziu: Razmatramo mogućnost otvaranja prelaza, čeka se preporuka Instituta - Gorapress.net\n19.05.2020. u 02:38\nPremijerka Srbije, Ana Brnabić, nedavno je najavila da će sutra Krizni štab u Beogradu raspravljati o otvaranju administrativnih prelaza. Sa druge strane, iz kosovske vlade poručuju da se o otvaranju svih prelaza diskutuje, te da se čeka preporuka Instituta za javno zdravlje i Ministarstva zdravlja Kosova.\n„Trenutno razmatramo mogućnost otvaranja granica i ta odluka biće doneta na osnovu preporuke stručnjaka Instituta za javno zdravlje i Ministarstva zdravlja Kosova“, rekao je u izjavi za KoSSev portparol kosovske vlade, Perparim Krueziu (Përparim Kryeziu).\nKrueziu nije mogao da precizira kada bi mogla biti doneta odluka o otvaranju prelaza.\nPodsetimo, premijerka Srbije, Ana Brnabić, izjavila je ranije danas da će sutra na sastanku Kriznog štaba pokrenuti pitanje otvaranja administrativnog prelaza. „Videćemo da sutra to rešimo“, poručila je.\n„Insistiraću da se to reši što je pre moguće, to je nama dakle u najvećem mogućem interesu, tako da videćemo da sutra to rešimo“, rekla je Brnabić.\nPrethodno, predsednik Srbije, Aleksandar Vučić, na isto pitanje, nije dao konkretan odgovor.\nNa konstataciju novinarke TV Mosta da je zdravstvenim radnicima iz centralne Srbije nedavno bilo onemogućeno od strane Prištine da uđu na teritoriju Kosova, a u okviru njenog pitanja kada se očekuje otvaranje administrativnog prelaza, predsednik je rekao da zbog „unutrašnjih sukoba nekih, koji žele da pokažu da su veći katolici od pape, strada naš narod“.\nPodsetimo, nakon što je povećan broj slučajeva koronavirusa u regionu, Vlada Srbije odlučila je da zatvori granice prema susedima, međutim, Srbija je takođe zatvorila i prelaze prema teritoriji Kosova, sa izuzetkom propuštanja vozila hitne pomoći i kamiona koji prevoze robu.\nOdlukom kosovske vlade, međutim, početkom marta, zatvoreni su svi kopneni prelazi na Kosovu takođe, ali za ona lica koja nisu imala kosovsku dokumentaciju. Tada je ujedno uvedena mera obavezne samoizolacije na 14 dana, svih koji budu ušli na Kosovo, a potom je zamenjena merom izolacije u karantin zoni u Prištini, i u međuvremenu je ublažena na 7 dana.


Poziv zainteresovanim osnovnim i srednjim školama za učešće u realizaciji projekta „Kvalitetno obrazovanje za sve“ Srbija – ICR\nProjekat „Kvalitetno obrazovanje za sve“ (Quality Education for All – Quality ED Serbia) predstavlja trogodišnju aktivnost koju zajednički finansiraju Evropska unija i Savet Evrope, a u okviru Programa Evropske unije i Saveta Evrope pod nazivom „Horizontal Facility for Western Balkans and Turkey – 2. faza“. Program realizuje Odeljenje za obrazovanje Saveta Evrope u saradnji sa Kancelarijom Saveta Evrope u Beogradu i Ministarstvom prosvete, nauke i tehnološkog razvoja RS.\nProjekat „Kvalitetno obrazovanje za sve“ se zasniva na rezultatima projekta „Podsticanje demokratske kulture u školama“ koji je sproveden u periodu 2017-2019. godine u partnerstvu sa Ministarstvom prosvete, nauke i tehnološkog razvoje, Zavodom za unapređivanje obrazovanja i vaspitanja, Zavodom za vrednovanje kvaliteta obrazovanja i vaspitanja i drugim partnerima.\nNovi projekat ima za cilj da promoviše kvalitetno obrazovanje pružanjem podrške školama, njihovoj lokalnoj zajednici u njihovim naporima u pogledu borbe za uklanjanje predrasuda i diskriminatornih pristupa ka osetljivim grupama, kao i prevenciji nasilja u školama. Projekat će koristiti Okvir kompetencija za demokratsku kulturu Saveta Evrope za sistematsku podršku na dva nivoa – školskom, uključujući lokalne zajednice kao i na nivou obrazovnih politika.\nŠkole koje budu izabrane za učešće u Projektu treba da promovišu koncept demokratske kulture u školi kroz nastavne i vannastavne sadržaje, obuku zaposlenih, uspostavljanje prakse i aktivnosti kojima se kroz pružanje novih znanja, veština i razumevanja, razvijaju stavovi i ponašanja učenika kako bi mogli da brane svoja demokratska prava i preuzmu odgovornost. Sve zainteresovane škole mogu pogledati neke od aktivnosti izabrane kao primeri dobre prakse škola iz prethodnog projekta.\nKomisija (predstavnici MPNTR, Delegacija Evropske unije i Saveta Evrope) će nakon prispelih prijava izabrati 40 novih škola vodeći računa o ravnomernoj zastupljenosti osnovnih, srednjih stručnih škola kao i gimnazija, a na osnovu kriterijuma koji se nalaze na linku http://www.mpn.gov.rs/konkursi-i-javni-pozivi/o-konkursi/\nŠkole zainteresovane za učešće u projektu potrebno je da popune formular u prilogu i dostave prateća dokumenta: izjave koje potpisuje uprava škole, zaposleni i savet roditelja kojima se škola obavezuje da će izmeniti uslove za učenje u cilju zadovoljavanja potreba učenika u skladu sa ciljevima projekta, kao i da će biti spremne za širenje primera dobre prakse i podršku drugim školama u okruženju. Izjave su u slobodnoj formi, nije propisan obrazac.\nPrijavni formular i prateće izjave, kao i dokumenta kojima dokazuju sviju praksu je potrebno dostaviti do 15. oktobra 2019. na adrese: manjineiljudskaprava@mpn.gov.rs i kristijan.rajkovic@coe.int.


Ovo bi ukratko bio glavni zaključak sa današnjeg sastanka premijera Tuzlanskog kantona Bege Gutića sa načelnikom Općine Lukavac Dževadom Mujkićem, a u vezi izvršenja pravosnažne presude iz 2009. godine kojom je u korist Vlade, a na štetu općine Lukavac, presuđen iznos od oko 900.000 KM.\n„Vlada je slične procese naplate potraživanja već okončala sa nekim drugim dužnicima i isti takav stav imat ćemo i prema svim ostalim“ rekao je premijer Gutić podcrtavajući ekspresnu ažurnost sudova kada je u pitanju donošenje i izvršavanje presuda koje se naplaćuju iz budžeta Tuzlanskog kantona. „Između svega ostalog što činimo, i ovo je jedan od načina kako nastojimo stabilizirati budžet TK, jer sva ta sredstva po sudskim presudama predstavljaju dio prihoda budžeta Kantona“ zaključio je premijer Gutić.\nTakođer na sastanku je razgovarano i o realizaciji projekata toplifikacije na području općine Lukavac. Dogovoreno je da Vlada u narednom periodu pokuša iznaći mogućnosti i donese potrebne odluke za nastavak realizacije započetih projekata. Konačni cilj je da se radovi okončaju prije početka grijne sezone, a građani u svojim stanovima zimu dočekaju sa toplim radijatorima.\nOsim premijera Gutića i načelnika Mujkića, današnjem sastanku prisustvovali su ministar finansija TK Jakub Suljkanović i savjetnik premijera TK Miralem Nuhanović, te pomoćnik načelnika Općine Lukavac Amir Sejdinović.


Mladi neguju Alibunar - Krovna organizacija mladih Srbije\nTurnir u košarci se, kao bazna ideja udruženja i dalje uspešno održava i proširuje broj manifestacija. Novac od turnira ulaže se u igralište, kupovinu novih koševa, pravljenje klupa i tribina, teretane na otvorenom i izgradnju letnjikovca, koji je zamišljen kao deo ovog prostora. Sredstva od prošlogodišnjeg turnira su se u dogovoru sa direktorkom osnovne škole u Alibunaru, iskoristila za kupovinu televizora i propratne opreme koji učenicima OŠ ”Bratstvo i jedinstvo” služi kao pametna tabla i na taj način omogućava noviji i interesantniji vid nastave. Udruženje je organizovalo i humanitarnu žurku, kao pomoć u prikupljanju novca za lečenje devojčice iz sela. Veliki broj ljudi, odazvao se ovoj inicijativi, a novac od žurke u celosti je prebačen na zvaničan račun za lečenje. Takođe, Negujmo Alibunar je pomogao i ugroženim porodicama u selu, obezbeđujući im neophodne uređaje za normalan život. Udruženje je podržalo i ekološke akcije lokalnog vrtića, koja podrazumevaju prikupljanje reciklažnog materijala. U sklopu novogodišnjih akcija i u dogovoru sa učenicima viših razreda osnovne škole, napravljeni su kalendari za tekuću godinu. Učenici su svoju maštu na temu šta ih to podseća na naše selo i koji su to motivi Alibunara, prenela na papir i na osnovu toga izrađeni su kalendari. Uzimajući u obzir pandemijsku situaciju koja je pogodila ceo svet, koja je rezultirala nestašicom zaštitnih sredstava, stanovnicima Alibunara poklonili smo zaštitne maske, koje su mogli besplatno da preuzmu u lokalnim radnjama.


Komunalci pišu prijave na protestu u Studentskom parku? : Nadlanu.com\nObjavljeno 22. mar 2015. / 12:43:15\nSkup je uredno prijavljen policiji, i ima sve neophodne dozvole, ne deli se nikakav reklamni materijal, no, to nije sprečilo pripadnike komunalne policije da uzimaju lične karte i ostale podatke svih učesnika ovog skupa.\nPeticiju je do sada potpisalo preko 800 ljudi, a u peticiji se navodi da se ona potpisuje "za vraćanje Studentskog parka Beogradu, ukidanje zabrane okupljanja u Studentskom parku nakon 12 časova i za prestanak seče drveća, koje je zaštićeno od strane države".\nMeđutim, prema rečima pomoćnice direktora Zavoda za zaštitu prirode Srbije Marije Trikić stabla u Studentskom parku su fiziološki dozrela, odnosno doživela su duboku starost, pa je došlo vreme da se zamene.\nOna je za RTS izjavila da se promena stabala vrši postepeno, kao i da je to samo jedna od faza rekonstrukcije parka koja je započeta pre nekoliko godina.\nViše o ovoj temi možete pronaći OVDE


Televizori za pacijente u čekaonicama bolnice\nIzvor: juGmedia, 27.Sep.2018, 11:48\nZa pacijente u čekaonicama Doma Zdravlja i Opšte bolnice, u sredu su postavljeni TV prijemnici kako bi se pacijentima Zdravstvenog centra (ZC) period čekanja na preglede skratio i učinio prijatnijim, saopštilo je rukovodstvo ove zdravstvene ustanove.\nTelevizori su postavljeni u holovima službi za zdravstvenu zaštitu odraslog stanovništva i zdravstvenu zaštitu dece, na Ginekologiji, Internom odeljenju, kao i ispred velike konferencijske sale u Domu zdravlja Vranje. >> Pročitaj celu vest na sajtu juGmedia <<\n“U Zdravstvenoj stanici Vranjska Banja, u centralnoj čekaonici, upravo se radi montiranje i osposobljavanje još jednog TV prijemnika namenjenog pacijentima, krečenje prostorija i čekaonice kao i proširenje kartoteke. U toku je nabavka promotivnog, zdravstveno-edukativnog materijala iz Instituta za javno zdravlje Republike Srbije „Milan Jovanović Batut“ kao i sa RTS-a, sa kojim Ministarstvo zdravlja Republike Srbije zajedno realizuje kampanju pod nazivom „Rak je izlečiv“, navodi se u saopštenju.\nIspred konferencijske sale televizor je postavljen za slučajeve kada su predavanja u toj meri posećena da nema mesta za prijem zdravstvenih radnika u samoj sali, te je neophodno da se obezbedi praćenje programa i u foajeu ispred sale.\n“Za naše najmlađe pacijente ćemo se pobrinuti da na ekranu, pored zdravstvenog video materijala za najmlađe, budu u mogućnosti da pogledaju crtane filmove renomirane škole animiranih filmova „ŠAF“ Vranje, koje snimaju njihovi vršnjaci”, najavljuju iz ZC Vranje.


Mihajlović: Novi zakon će omogućiti investitorima da grade - Gradjevinarstvo.rs\nMihajlović: Novi zakon će omogućiti investitorima da grade\n18.06.2015. | Tanjug\nMinistarka građevinarstva, saobraćaja i infrastrukture Zorana Mihajlović izjavila je da Predlog zakona o konverziji zemljišta treba da omogući investitorima da grade za razliku od svih prethodnih koji su ih u tome onemogućavali. Mihajlović je objasnila da je ova vlada učinila da konverzija zemljišta postane ekonomsko pitanje.\nGostujući na RTS-u, Mihajlovićeva je kazala da u Srbiji ima 660.000 hektara građevisnkog zemljišta, od toga 5.500 hektara ili manje od jedan odsto podleže zakonu o konverziji.\n- Ranije su investitori imali mogućnost samo da koriste to zemljište i zato nisu ni želeli dalje da grade na tom zemljištu, a novim zakonom, kojim smo gledali da zadovoljimo i interes države i investitora, stvorili smo mogućnost da investitori mogu da pravo korišćenja prebace u pravo svojine, ili dok ne steknu pravo svojine, da imaju pravo zakupa tog zemljišta na 99 godina po tržišnoj ceni. Postoji i ono zemljište za koje je moguće umanjenje naknade i obično su to neki objekti u siromašnim opštinama ili ako su na građevisnkom zemljištu izgradili građevinske objekte, onda neće nikako plaćati naknadu – kazala je Mihajlović.\nOna je navela da je ukupna vrednost zemljišta koje podleže zakonu o konverziji oko milijardu evra i najavila da se očekuje da će prihod od naknade od po 500 miliona evra otići u Fond za restituciju i u budžet Republike i Pokrajine Vojvodine.\nKomentarišući ocene Fiskalnog saveta da Vlada nedovoljno brzo troši novac za kapitalne projekte, Mihajlović je istakla da kapitalni projekti nisu samo u sektoru tog ministarstva, već da je 50 milijardi dinara za kapitalne projekte raspoređeno po svim ministarstvima.\nOna je najavila da to ministarstvo za kapitalne projekte troši bržom dinamikom od predviđene i da će u Srbiji biti izgrađeno 186 kilometara autoputa, za koje će početi i naplata putarina, a počinje i rehabilitacija 150 kilometara puteva.\nMihajlović je najavila da će za 10 dana biti usvojena uredba o korišćenju pepela u izgradnji auto-puteva, istakavši da to rade sve zemlje i da tako može da se u izgradnji puteva uštedi oko 30 odsto.\n- Uredba je spremna i kada bude usvojena, od tog trenutka praktično može pepeo da se koristi u izgradnji puteva – dodala je Mihajlović.\nOna je navela da EPS u termoelektranama proizvodi taj pepeo i da ga trenutno na deponijama ima oko 200 miliona tona.


Dvije godine agonije pred Sudom u Sarajevu: I vještak tvrdi da Dženan Memić nije stradao u saobraćajnoj nesreći | BNN\nDvije godine agonije pred Sudom u Sarajevu: I vještak tvrdi da Dženan Memić nije stradao u saobraćajnoj nesreći\nNastavljeno suđenje pred Kantonalnim sudom u Sarajevu\nU nastavku suđenja Ljubi i Bekriji Seferoviću pred Kantonalnim sudom u Sarajevu danas je svjedočio vještak saobraćajne struke Mirsad Kulović. On je izjavio kako "postoji velika vjerovatnoća" da se u slučaju "Dženan Memić" nije desila saobraćajna nesreća, odnosno da nije došlo do kontakta između vozila i pješaka, kako se sve vrijeme nastoji dokazati.\nVještak je izjavio kako je svoj nalaz odnosno vještačenje vjerovatnosti događanja saobraćajne nezgode od 08. februara 2016. godine, kada je Memić zadobio smrtonosnu povredu glave, sačinio prema dostupnom materijalu koji je pregledao u pisarni suda.\nOn je, kako je naveo, analizirao devet elemenata na osnovu kojih je utvrđeno kako na mjestu događaja "nije nađeno mjesto sudara između vozila VW T4 i pješaka".\nKulović je izjavio i da ne postoji korelacija između nađenih oštećenja vozila i povreda pješaka koje bi odgovarale povredama nastalim u saobraćajnoj nezgodi tipa „sudar vozila i pješaka“. On je naveo da na vozilu nisu pronađeni tragovi tkiva, krvi ili brisotine.\nVještak je izjavio da ne podržava tezu da je riječ o saobraćajnoj nesreći. Istu tezu već dvije godine zastupa i porodica nastradalog Memića, dok Tužilaštvo Kantona Sarajevo istragu vodi kao "saobraćajna nesreća".


Otvaranje Fešn Parka u Inđiji otvorilo je i pitanje naplate putarine na deonici Novi Sad – Beograd za one koji bi da posete autlet. Ogorčeni građani se pitaju kako je moguće da za jednu te istu deonicu moraju dva puta plati putarinu po 240 dinara, samo zato što su nakratko prekinuli vožnju autoputem i skrenuli u novootvoreni inđijski centar. Neki građani tvrde da su na naplatnoj rampi na izlasku iz Beograda platili putarinu do Novog Sada, nakon deset kilometara vožnje, ugledavši novootvoreni centar, skrenuli s autoputa, prošli, pojeli sladoled i nastavili put, ali tada ih je dočekala "zaseda" – kako kažu, "konzerva od kućice" i radnik koji je tražio da se plati putarina.\n"Prvo nas je iznenadilo da uopšte radi naplatna rampa na nezavršenoj petlji, drugo, kada smo se isključivali s autoputa, nismo videli da postoji rampa već radi samo ova za uključivanje na autoput" , kažu građani, a piše Dnevnik. "Kada smo pokazali priznanicu da smo pre kratkog vremna platili putarinu, radnik je odgovorio, i ne pogledavši uplatnicu: „Dobro, 240 dinara!” Nismo mogli da verujemo šta čujemo, a na naše negodovanje, radnik je rekao da smo taj dan stoti koji se žale na ponovno plaćanje putarine." Građani pitaju kako to da se na autoputu Beograd – Zagreb putarina plaća u zavisnosti od mesta uključenja, pa nije ista cena ako se uđe u Rumi ili kod Šida, za razliku od deonice Beograd – Novi Sad. Smatraju da je to čista krađa i, blago rečeno, nekorektan odnos prema vozačima koji i tako plaćaju preskupu putarinu jer se, na primer, za 30 evra može voziti neograničeno sedam dana po svim zemljama EU, gde su putevi kvalitetniji. U JP „Putevi Srbije” objašnjavaju da se na autoputu Beograd – Novi Sad putarina naplaćuje u takozvanom otvorenom sistemu naplate, koja podrazumeva unapred definisanu cenu za svaku naplatnu stanicu i ne zavisi od mesta ulaska i izlaska s autoputa, niti od broja pređenih kilometara. U vezi s tim, kažu da na toj deonici nema duplog naplaćivanja putarine. "Na naplatnim stanicama Beška i Inđija putarina je uvedena da bi se sprečila upotreba autoputa bez naplate zaobilaženjem naplatne stanice Stara Pazova" , odgovor je „Puteva”. Takođe, naplata je uvedena i na naplatnim stanicama Zmajevo i Vrbas da bi se sprečilo zaobilaženje naplatne stanice Sirig i upotreba tog dela autoputa bez naplate. U svim slučajevima kada se putarina plati na naplatnim stanicama Sirig i Stara Pazova, izlaskom na nekoj od navedenih naplatnih stanica posle toga, putarina se ne plaća. (Ali se plaća kod svakog ulaska!) Kako objašnjavaju u tom JP-u, otvoreni sistem naplate putarine podrazumeva naplatu prilikom prolaska kroz određenu naplatnu stanicu. Cene u tom sistemu su jedinstvene za svaku naplatnu stanicu, bez obzira na pređenu relaciju. Cenu putarine nije moguće obračunati po pređenom kilometru jer se na pojedinim deonicama saobraćaj odvija u jednoj saobraćajnoj traci na kojoj smerovi nisu fizički razdvojeni i gde je moguće okretanje, ulazak i izlazak na pojedinim delovima autoputa. Ali, kažu, to nije neobično jer je otvoreni sistem naplate putarine prisutan i u drugim zemljama, poput Hrvatske, Italije, Francuske, Makedonije. Kako dodaju, svako ima mogućnost da bira da li želi da pod tim uslovima koristi autoput ili da krene nekim od alternativnih pravaca koji nisu pod naplatom.


Više od 300.000 afganistanske djece bori se za puko preživljavanje u ledenim zimskim uvjetima - Put vjernika\nSukob koji ondje traje uništio je brojne domove i primorao hiljade djece da utočišta potraže u kampovima, stoji u saopćenju neprofitne organizacije, koja dodaje da “ondje riskiraju glad, bolesti, uključujući COVID-19 pa čak i smrt od posljedica smrzavanja”.\nChris Nyamandi, direktor lokalnog ogranka neprofitne organizacije Save the Children u Afganistanu, kazao je da je rani snijeg na sjeveru zemlje posebno pogubno utjecao na djecu, prenosi Hina, pozivajući se na dpa.\n“Najugroženija su djeca čije su škole zatvorene zbog pogoršanja vremenskih uvjeta. Njihove porodice nemaju novca da im kupe zimsku odjeću i obuću pa su primorani boraviti u hladnim kućama”.\nJaka hladnoća traje do marta\nU hladnoćom najpogođenijim dijelovima Afganistana škole će ostati zatvorene do marta. U tim predjelima temperatura može naglo pasti i do minus 27 stepeni Celzija.\nOrganizacija je izvijestila da će osigurati toplu odjeću, obuću i ostalu potrebnu opremu za više od 100.000 porodica u 12 od 34 afganistanske pokrajine, jer jaka hladnoća ondje traje sve do marta.\nKrajem novembra organizacija je objavila podatak po kojem je od 2005. do 2019. godine u sukobima u Afganistanu ubijeno i ranjeno više od 26.000 djece.\nIstovremeno, nezavisna analiza udruženja Save the Children iz 2019. ukazuje na to da je Afganistan u prošloj godini bio najsmrtonosnije mjesto za djecu na svijetu.\nNeke od muslimanskih humanitarnih organizacija koje djeluju u Afganistanu i drugim muslimanskim zemljama su (klikni na link da bi otvorio stranicu):\nUmmah Wellfare Trust\nKo se bori na Allahovom putu Infografika: Da li imam simptome korona virusa? Pretjerano gledanje televizije može dovesti do mentalnih oboljenja kod djece Da li je dozvoljeno mudžahidu da se bori prilikom pokušaja njegova zarobljavanja…\nPrethodni članakTurski naučnici razvili COVID-19 test koji bi mogao zamijeniti PCR\nNaredni članakIz Harema [dokumentarni film]


Media Center podrazumevano utvrđuje slike koje su omiljene na osnovu ocene svake slike. Da biste promenili ocenu za sliku ili postavke za omiljene slike, pogledajte odeljak Reprodukcija video zapisa i gledanje slika u aplikaciji Windows Media Center.\nPesme koje su poređane na listi pesama možete sačuvati kao trajan spisak numera za ponovnu reprodukciju. Spiskovi numera predstavljaju odličan način prilagođavanja doživljaja slušanja. Kreiranjem spiska numera možete da grupišete bilo koju kombinaciju pesama na listi koju zatim možete brzo da reprodukujete ili narežete na CD. Da biste saznali kako da narežete muziku, pogledajte odeljak Narezivanje CD-a ili DVD-a.


Stiže prva tranša pomoći EU za BiH - 125 miliona evra\nOtklonjene su prepreke za prvu tranšu za ublažavanje posljedica uzrokovanih kovid pandemijom, nakon što je potpis na Memorandum o razumijevanju i Sporazum o zajmu za makro-finansijsku pomoć Bosni i Hercegovini od 250 miliona evra stavio i evropski komesar za ekonomiju Paolo Đentiloni. Nakon što sredstva postanu operativna, slijedi ispunjavanje uslova za dobijanje druge tranše za koje ekonomisti ne vjeruju da će biti ispunjeni.\nIz kabineta premijera Republike Srpske, iako su obećali, nisu odgovorili na naša pitanja vezano za zastoj u pregovorima sa MMF-om i uslovima Evropske unije. U Ministarstvu finansija Republike Srpske samo su nam kratko prokomentarisali da nema prenosa nadležnosti i da je većina uslova obuhvaćena programom ekonomskih reformi, koji je usvojila Narodna skupština Republike Srpske.\nTags\t#Bosna i Hercegovina\t#Ekonomija\t#pomoć EU\nZavršen mirni protest građana ispred zgrade Vlade Kantona Sarajevo


Najlepše melodije i vina za 8. mart - vino.rs\nponedeljak, 02 mart 2015 12:45\nU nedelju 8. marta, ne propustite da joj pružite kompletan hedonistički užitak. Spoj muzike, vina i hrane na najvišem nivou u jedinstvenom ambijentu kalemegdanske tvrđave i čuvenog restorana Kalemegdanska terasa, biće svakako događaj za pamćenje.\nJedna od najpopularnijih srpskih pevačica Jelena Tomašević, za Dan žena poklanja koncert, tačnije svoj predivni glas i sjajne pesme svima koji se tog dana nađu na večeri u ekskluzivnom restoranu Kalemegdanska terasa. Uz posebne specijalitete i vanserijski muzički događaj, učesnik u ovom posebnom događaju su i vina iz Vinarije Jeremić.\nSpoj Sonate, Ronda i Kanona koja će uz najlepše melodije Jelene Tomašević doprineti da doživljaj užitka bude sveobuhvatniji.\nJelena je inače svojevremeno veoma uspešno prezentovala Srbiju na takmičenju Eurosong, baš kao što Sonata, specifični sovinjon blan i Kanon, kombinacija merloa i kaberne sovinjona oduševljavaju degustatore širom sveta na svakom međunarodnom ocenjivanju. Za one koji ne znaju, Kanon je veoma snažno vino ali sa takvim balansom da je apsolutno ravnopravno namenjen za oba pola ljubitelja vina. U bogatstvu čitave strukture, prepliću se razni mirisi poput šumskih borovnica ili prezrelih trešanja, a o kvalitetu dovoljno govori podatak da je Kanon na AWC nadmetanju u Beču, uvršćen u prvih deset etiketa ovog najmasovnijeg svetskog ocenjivanja.\nVečera na Kalemegdanskoj terasi 8. marta sa najlepšim melodijama u izvođenju Jelene Tomašević, a uz vina vinarije Jeremić, koju možete rezervisati u restoranu ili putem poziva na broj 011 328 2727, pravi je poklon za sve ljubitelje vina i muzike.


Već se sada može videti da je Blaženića u Starčevu bilo puno. Jedno stablo se razgranalo u Gornjem kraju, kako bi rekli u poslednjem frtalju, tamo prema Omoljici.\nPrevdiđeni radovi na šetačkom platopu i pijaci još uvek nisu počeli. Iako su sredstva obezbeđena još pre tri godine, spletom okolnosti još uvek se čeka na početak radova.\nU 2016. godini JKP “Starčevac“ je dobro poslovalo pa je doneta odluka da deo dobiti koja je dostigla 600.000 dinara bude uložen u nabavku vozila i opreme. Gradsko veće se sa ovom namerom saglasilo a ostaje da se o tome izjasni i Skupština Grada Pančeva.\nU Kulturno-umetničkom društvu “Neolit“ uvek ima dešavanja, tako je i ovaj mesec prošao radno i “kuju“ se planovi za dalji rad.


Da li je Dačića inspirisalo odustajanje Islanda od EU?\nDa li je Dačića inspirisalo odustajanje Islanda od EU?\nKada je pre nekoliko godina Island odlučio da podnese zahtev za priključenje Evropskoj uniji, kao razlozi za taj postupak pominjali su se argumenti koji veoma podsećaju na argumente koji se u prilog evropskim integracijama pominju u današnjoj Srbiji. A zatim, kada je Island već bio nadomak tog cilja, on je zvanično odustao od priključenja Evropskoj uniji, pa se zato postavlja pitanje – zbog čega je to uradio, ako je godinama islandska vlast govorila da je to jedini put spasa i oporavka za tu zemlju?\nNaime, kada je pre tri godine Island bio na istom onom mestu gde će eventualno biti Srbija ukoliko dobije datum za pregovore, tadašnji islandski premijer je izjavio da to za Island predstavlja „istorijski trenutak, koji će imati veoma povoljne posledice za budućnost islandskog naroda“. Takođe, islandski premijer je tada priključenje Evropskoj uniji proglasio najvažnijim spoljnopolitičkim prioritetom. Podsetimo, ta zemlja je u to vreme bila u teškoj ekonomsko-finansijskoj situaciji i njena vlast je u takvim okolnostima videla u Evropskoj uniji sigurno utočište i spas za svoje probleme, i tvrdila je da će Island ulaskom u EU ojačati svoje ekonomske pozicije.\nMeđutim, desilo se da je nakon politike «Evropa nema alternativu», Island sada ipak zvanično odustao od Evropske unije, i to onda kada su zakoni te zemlje praktično već bili u potpunosti usklađeni sa zakonodavstvom Unije, što znači u trenutku kada je članstvo Islanda u Evropskoj uniji bilo takoreći nadohvat ruke. A taj potpuni zaokret je nastao, između ostalog, zbog toga što Islanđani nisu pristali na ucenu nekoliko zemalja da ih neće pustiti u Uniju sve dok ne plate raniji dug od 4 milijarde evra. Iako je islandska vlast bila spremna da ga isplati, građani Islanda su već dva puta na referendumu rekli svoje odlučno – «Ne».\nNaravno, svakom građaninu Srbije prvo što pada na pamet dok sluša o odluci islandskog naroda, to je Kosovo i Metohija, s obzirom da ta srpska pokrajina predstavlja još mnogo veću vrednost, odnosno skoro 15 procenata državne teritorije, na kojoj se zalihe ruda i prirodnih bogatstava procenjuju na desetine milijardi evra. Pa ipak, čini se da ni uslov suštinskog odustajanja Srbije od Kosmeta na putu ka Evropskoj uniji, ipak nije dovoljan razlog da se sledi primer Islanda.\nNaime, tamošnja nova vlast se zalaže za samostalni razvoj zemlje, nezavisno od Evropske unije, pa je stoga njihov ministar inostranih poslova prilikom nedavne posete Briselu saopštio Evropskoj komisiji bukvalno sledeće: «Glavna svrha ovog putovanja je bila da kažem Komisiji da je nova vlada Islanda odlučila da suspenduje pregovore. Island je deo Evrope i želimo da ojačamo svoje odnose s evropskim državama, ali na druge načine».\nŠto se tiče Srbije, s obzirom na izvesne sličnosti, zanimljiva je izjava koju je upravo dao srpski premijer Dačić, a koja zvuči kao da je donekle inspirisana islandskim primerom. Naime, on je rekao: «Ako sada ne dobijemo pozitivne odluke iz Brisela, kada ćemo?», a na kraju je Dačić poručio Briselu, «Umesto aplauza dajte nam pozitivnu odluku ili neka nam se jasno kaže “ne želimo vas u Evropskoj uniji” i onda ćemo znati kako dalje da se ponašamo».\nDakle, postavlja se pitanje – ako Srbija zna, kako je rekao premijer Dačić, kako dalje da se ponaša u slučaju da nas Evropska unija ne želi, hoće li to da objasni i široj javnosti, da bi i ona znala to što zna premijer? U svakom slučaju, teško je zamislivo da srpski ministar spoljnih poslova jednog dana u Briselu ponovi reči islandskog, koji je rekao: «Island je deo Evrope i želimo da ojačamo svoje odnose sa evropskim državama, ali na neke druge načine».\nTslandski politicari nisu sto i srbski.Ove ovde u muljanju niko nije cak ni na svetskom nivo prevazisao. Mislim da cemo Gos ili ti druga Dacica tesko uhvatiti u tome sta je hteo da kaze .


Đukanović čestitao 120 godina postojanja KUD-a Zahumlje - CdM\nĐukanović čestitao 120 godina postojanja KUD-a Zahumlje\n“Osnivanjem Zahumlja, kao prvog kulturno umjetničkog društva 1898. godine, Nikšić dobija one obrise stvaralaštva, koje su i izgradile njegovu prepoznatljivost kao kulturnog i umjetničkog centra u državi i regionu. Ni ratne nedaće i nemaština, koje su na ovom podneblju bile česte, nijesu pokolebale entuzijaste koje su tada osnovale ovo društvo, već su se svojim stvaralaštvom i stoičkim odnosom prema izazovima, borili za očuvanje tradicije i slobode. Zahvaljući tome danas Nikšić s ponosom može reći da ima jedno od najstarijih kulturno umjetničkih društava na Balkanu, koje je spona tradicije i savremenih umjetničkih tokova i svjedok razvoja srca i duše jednog grada i države i opšte kulturne nadgradnje”, poručio je Đukanović.\nKako je dodao, Zahumlje je bilo dom i prva praksa nekim od najpoznatijih crnogorskih stvaralaca, kroz svoj rad šireći tradiciju i kulturu našeg naroda, širom svijeta, predstavljajući najbolje ambasadore kada Crna Gora nije ni mogla imati druge niti bolje.\n“U današnjoj Crnoj Gori, koja je povratila svoju nezavisnost, postala članica NATO-a i koja sigurni i dinamično napreduje ka članstvu u EU, kulturno i umjetničko stvaralaštvo ima posebnu ulogu i svakako podsticajniji ambijent za dalje djelovanje, ne samo u daljem očuvanju i promociji tradicionalne umjetnosti, već i u kulturološkoj nadgradnji nastupajućih generacija”, navodi se u Đukanovićevoj čestitki.\nTagovičestitka KUD Zahumlje Milo Đukanović Nikšić\n3 Komentara na "Đukanović čestitao 120 godina postojanja KUD-a Zahumlje"


Aerodrom Morava počeo sa radom\nFoto: mgsi.gov.rs | Aerodrom Morava počeo sa radom\nTanjug 30.06.2020 17:11\nKRALJEVO - Letom iz Kraljeva za Beč, u Srbiji je danas počeo sa radom i treći međunarodni aerodrom, Morava kod Kraljeva, a ministarka građevinarstva, saobraćaja i infrastrukture Zorana Mihajlović kaže da će se nastaviti sa ulaganjem u avio saobraćaj.\n"Posle Beograda i Niša, danas je počeo da radi treći međunarodni aerodrom u Srbiji, Morava kod Kraljeva. Za građane centralne Srbije ovaj aerodrom će biti od velikog značaja, a očekujem da će naša avio kompanija ''Er Srbija'' imati još letova sa aerodorma Morava", istakla je Mihajlovićeva, koja je i potpredsjednica Vlade Srbije.\nOna dodaje da je do sada u ovaj aerodrom uloženo više od 25 miliona evra kako bi bio osposobljen po svim avio standardima.\n"Ono što nas očekuje jeste izgradnja nove infrastrukture na aerodromu Morava kako bismo napravili centar za kargo avio saobraćaj u Srbiji", rekla je Mihajlovićeva, navodi se u saopštenju resornog ministarstva.\nNavela je da je plan da se izgrade potpuno nova pista i svi prateći sadržaji što je, dodala je, investicija od oko 100 miliona evra.\nĐokić: Podrška kompaniji "Termoelektro oprema" koja se razvija\nAustrijski aerodromi "pusti" zbog korone\nAddiko Bank potvrdila međunarodni certifikat "Customers' Friend"


Министарство привреде, Raskinut ugovor sa MAGNOHROMOM\nRaskinut ugovor sa MAGNOHROMOM\n18. дец. 2007.\nAgencija za privatizaciju raskinula je danas ugovor o prodaji preduzeća Magnohrom iz Kraljeva sa kupcem Global Steel Holdings Limited iz Velike Britanije. Doneta je i odluka o naplati bankarske garancije od 300.000 € i ugovorne kazne od 1.136.000 €.\nNakon četiri redovne i vanredne kontrole koje je sprovela Agencija, utvrđeno je da kupac nije održao kontinuitet proizvodnje, nije ispunjavao odredbe socijalnog programa niti je investirao sumu predviđenu za prvu godinu realizacije ugovora.\nZnajući stanje u samom Magnohromu, Agencija je više puta organizovala sastanke sa predstavnicima kupca, zaposlenih i lokalne samouprave. Međutim, za više od godinu dana, kompanija Global Steel Holdings Limited nije uradila gotovo ništa, osim što su svaki put obećavali da će ispuniti i premašiti ugovorne obaveze. Proizvodnja je praktično stala, neka od postojećih postrojenja su stavljena van funkcije, a nova nisu kupljena.\nImajući u vidu težak socijalni i materijalni status zaposlenih i jasno iznet stav predstavnika zaposlenih da im nije u interesu da se ugovor raskine već da se poštuje i izvršava, Agencija je, tokom proteklih godinu dana, više puta upućivala apel novom vlasniku i ukazala na neophodnost postizanja sporazuma sa zaposlenima i ispunjavanja ugovornih obaveza.\nNakon redovne kontrole ispunjena ugovornih obaveza polovinom oktobra i uvida u revizorski izveštaj za prvu godinu poslovanja, Agencija za privatizaciju je kupcu odobrila obavezan nakadni rok (član 41a Zakona o privatizaciji) za ispunjenje ugovornih obaveza. Nažalost, kompanija Global Steel Holdings Limited ni u naknadnom roku nije izvršila investicije u ugovorenom iznosu, pokrenula proizvodnju ni ispunila odredbe socijalnog programa. Napominjemo da, u skladu sa Zakonom, Agencija za privatizaciju nije mogla da raskine ugovor pre dospevanja ugovornih obaveza, tj pre isteka prve godine realizacije ugovora.\nAgencija za privatizaciju će blagovremeno obavestiti javnost o daljim koracima u postupku privatizacije Magnohroma.


Lice: Popović Vujadin Archives - Detektor\nPopoviću odbijen pristup Mladićevim dokazima\nHaški tribunal odbio je zahtjev Vujadina Popovića da mu se dostave dokazi koji se vežu za dešavanja u Srebrenici a koji su izvedeni na suđenju Ratku Mladiću, kako bi tražio obnovu postupka.\nAćimović: Odbijeno naređenje komande\nSvjedok Tužilaštva BiH izjavio je na suđenju za genocid počinjen u Srebrenici da je nakon 12. jula 1995.\nSamovoljno odvođenje vojnika\nU nastavku suđenja Ratku Mladiću, svjedok Odbrane Dragan Todorović izjavio je da je u julu 1995. godine Dragomir Pećanac “samovoljno” odveo pripadnike Vojske Republike Srpske (VRS) da strijeljaju zarobljene Muslimane iz Srebrenice.\nPrisluškivanje veza Vojske Republike Srpske\nU nastavku haškog procesa protiv Ratka Mladića, svjedok Odbrane Nedo Blagojević je kazao da Armija BiH (ABiH) nije mogla da u potpunosti prisluškuje radiorelejne veze Vojske Republike Srpske (VRS) u istočnoj Bosni.\nPresuda Popoviću i ostalima 30. januara\nApelaciono vijeće Haškog tribunala će 30. januara izreći presudu Vujadinu Popoviću i još četvorici optuženih, koji su u prvostepenom postupku osuđeni za genocid i druge zločine u Srebrenici počinjene u julu 1995. godine.\nSvjedok odbio naredbu za strijeljanje Srebreničana\nNa suđenju za genocid počinjen u Srebrenici, Srećko Aćimović, svjedok Tužilaštva BiH, izjavio je kako nije prihvatio naređenje da izdvoji grupu vojnika za ubistva zarobljenika iz Srebrenice u julu 1995. godine.\nUveličavanje i umanjivanje\nTužioci na suđenju Radovanu Karadžiću dokazivali su da svjedok Odbrane Vujadin Popović nije bio “nevini prolaznik” na više lokacija strijeljanja hiljada srebreničkih Muslimana počinjenih u julu 1995. godine, već “zdušni učesnik” i jedan od glavnih počinil


Šta bi bilo da pobedi Islamska država?\nOna već uspeva da zadovolji svakodnevne prohteve prave države: isplaćuje opštinske plate, izdaje putna dokumenta i upravlja školama i bolnicama.\npisao Landon Shroder\nViše od 50 analitičara Centralne komande Sjedinjenih Država nedavno je izjavilo da su tvrdnje o tzv. slabostima Islamske države umnogome bile preuveličane. Ako su pretpostavke ovih analitičara tačne, možda je krajnje vreme da postavimo pitanje koje je svako, čini se, do sada tvrdoglavo izbegavao: Šta će se desiti ako Islamsku državu ne bude bilo moguće poraziti? Da li tada treba da uzmemo u razmatranje mogućnost njene pobede?\nNe pričamo o globalnoj pobedi tipa "preobrati ili umri", kada bi svet progutale apokaliptične ambicije megalomanskog vođstva Islamske države. Umesto toga, kako bi izgledala mnogo verovatnija pobeda Islamske države tipa "slažemo se da se ne slažemo" ili makar "slažemo da smo smrtni neprijatelji"? Možda nešto mnogo pragmatičnije, poput mogućnosti da efikasno vlada teritorijama koje već kontroliše i uspešno štiti granice svog tzv. kalifata.\nSa stanovitog gledišta, Islamska država je to već postigla. Ona već uspeva da zadovolji svakodnevne prohteve prave države: isplaćuje opštinske plate, izdaje putna dokumenta i upravlja školama i bolnicama. Međutim, kad jednom ova vrsta administracije postane status kvo, poraziti Islamsku državu neće se više svoditi na napadanje vođa i razbijanje terorističke mreže, već će morati da se uništi čitav jedan sistem političke i vojne vlasti: a to nije mala stvar.\n"Oni ugrađuju redundantnosti u svoj sistem", rekao je za VICE News Vil Makents, autor knjige ISIS Apocalypse i direktor Projekta Sjedinjenih Država za odnose sa Islamskim svetom pri Brukingsovoj instituciji. "Daju mnogo više slobode i prostora komandantima na terenu i guvernerima, tako da čak i ako izgube kalifa [Abu Bakr al Bagdadi], neće nužno izgubiti kalifat."\nVećina posmatrača trenutno se slaže da će poraz Islamske države biti prilično zahtevan — i manje verovatan — kako budu prolazili meseci i (sada već) godine. Što grupa bude duže opstajala protiv međunarodne koalicije koja se tako očigledno formirala protiv njih, više će kredibiliteta moći da izgradi kao pokret i stekne veću sposobnost da privuče strane borce, radikalne ideologije i lokalne ispostave.\nPročitajte i: Kada je ISIS ubila njegove prijatelje, on je osnovao bezbednosnu firmu da ubije ISIS\nNik Heras, stručni saradnik pri Fondaciji Džejmstaun i stručnjak za Bliski Istok pri Centru za novu američku bezbednost, za VICE News je rekao: "Suštinski gledano, Islamska država je već postigla prvu fazu pobede, opstavši duže od godinu dana protiv žestoke međunarodne koalicije koju predvode Sjedinjene Države. Zadržali su većinu osvojenih teritorija u Iraku i proširili teritorije u Siriji."\nDa bi se nadovezala na ovaj uspeh, sve što Islamska država treba da uradi da bi potpuno trijumfovala jeste da sačuva ono što je do sada uradila — kao ekonomija koja može da proizvodi prihode kako bi isplaćivala svoje borce, kao teološki pokret koji može da legitimiše političke ambicije kalifata i, što je najvažnije, kao vojna organizacija koja je u stanju stalno da se širi i osvaja nove teritorije.\n"Druga faza za Islamsku državu u ovom trenutku je da u potpunosti u sebe usisa sirijski revolucionarni pokret", rekao je Heras, objasnivši da grupa može da uspe kao verski pokret samo ako svaka preostala pobunjenička grupa položi bay'ah (zakletvu na vernost) Islamskoj državi, čak i one povezane sa Al Kaidom poput Al Nusre.\nUzevši u obzir količinu teritorije nad kojom Islamska država trenutno vlada, to nije krajnje sulud ili u potpunosti nemoguć scenario. Prema Sirijskoj opservatoriji za ljudska prava, posle zauzimanja drevnog grada Palmire u maju, Islamska država sada kontroliše gotovo polovinu sirijske teritorije (mada mnogo manje njenog stanovništva). Što nije samo od vitalnog značaja za ekspanzionističku ideologiju Islamske države, već i nagoveštava da bi sirijski revolucionarni pokret u potpunosti mogao da se prikloni Islamskoj državi, kao što se to već desilo u Iraku.\nIako koalicija predvođena Sjedinjenim Državama ima strategiju da krajnje "ponizi i porazi" Islamsku državu, ona se oslanja na strategiju vazdušnih napada i vojne pomoći koji se ne bave političkom katastrofom koju je Islamska država već iskoristila — uključujući sektaštvo, frakcionaštvo i nedostatak predstavničke vlasti. Niti se ova strategija poklapa sa regionalnim prioritetima drugih zemalja koje učestvuju u sukobu.\nPrema obaveštajnom izveštaju koji je VICE News dobio od Verisk Mejplkrofta, britanske kompanije za globalno suzbijanje rizika, raznorodni interesi na Bliskom istoku među zemljama kao što su Iran, Saudijska Arabija, Jordan, Turska, Rusija i Sjedinjene Države značajno umanjuju mogućnost ujedinjenja za pobedu nad grupom kao što je Islamska država.\nPogledajte VICE News dokumentarac "Islamska država":\nSve se to svodi na mogućnost da zemlje koje se graniče sa teritorijama pod kontrolom Islamske države na kraju odustanu od potencijalnog uništenja Islamske države zarad sprovođenja politike zadržavanja. Svesno ili ne, to bi definisalo granice Kalifata i praktično prepustilo ostatak teritorije u međuprostoru Islamskoj državi.\n"Postoji mogućnost da ona postane de facto država i moraćemo nekako da izađemo na kraj s tim", rekao je VICE News Gaido Heto iz i-Strategic-a, konsultantske firme za političke rizike. "Razvijenije zemlje moraće da utvrde svoje granice duž tih tangentnih duži i možda u budućnosti budemo primorani da pregovaramo sa Islamskom državom."\nUprkos mnogim uspesima Islamske države, svaka nova hipotetična pobeda morala bi da bude ukorenjena u islamskim temeljima kojima su se služili da opravdaju postojanje Kalifata, a tu se Islamska država nalazi na sve nesigurnijem tlu, usled nesigurnosti u njenu popularnost u širem muslimanskom svetu.\nU septembru 2014. godine, međunarodna grupa islamskih učenjaka poslala je " Pismo Bagdadiju", dovevši u pitanje tvrdnje vođe Islamske države da zastupa svetsku muslimansku zajednicu ili ummah. U pismu se ističe drskost "grupe koja ne broji više od nekoliko hiljada članova da se proglasi vladarom preko milijarde i po Muslimana."\nJasir Kadi, jedan od vodećih islamskih učenjaka u Americi i potpisnik pisma, rekao je za VICE News da je " za Islamsku državu nemoguće da stekne popularnost i podršku ako pođe putem čiste svireposti. Ne vidim to čak ni kao malo verovatnu mogućnost."\nOn dodaje da "kad bi Islamska država bila malo humanija, malo više demokratska, malo više — usudiću se da kažem — islamska, i kad bi stvarno sledila učenja koje prihvataju Muslimani glavnog toka, postizala bi mnogo ubedljivije uspehe nego što ih trenutno ima."\nPREPORUČUJEMO: Kosovo u srcu Pi Džej Harvi i drugih muzičkih zvezda\nZa druge verske vođe, međutim, odsustvo prihvatanja svetske muslimanske zajednice moglo bi da bude poslednja slamka spasa za one koji rade na porazu Islamske države. Abdelaziz al Šeik, veliki muftija Saudijske Arabije (vrhovni verski poglavar u toj zemlji), Islamsku državu čak naziva "neprijateljem broj jedan Islama". "Dakle, umesto da dobije podršku Muslimana koje bi mogao da privuče islamski projekat kao što je Kalifat, pretenzije Islamske države na versku vlast u kombinaciji sa ekstremnim nasiljem mogli bi na kraju da podriju njen uspeh i ona završi s uskom sferom uticaja koja se nikad neće proširiti dalje od pustopoljina Iraka i Sirije."\n"Pitanje legitimiteta mora da potvrdi onaj koji ti ga poverava i ukoliko veliki segment muslimanskog sveta ne pristane da sledi njegov način razmišljanja, Kalifat nikada neće dobiti pravi legitimitet", izjavio je doktor Kadi.\nU ovom trenutku ne postoje garancije da će Islamska država trijumfovati, ali nema garancija ni da će biti poražena. Međutim, sam opstanak Islamske države odslikava neku vrstu pobede, budući da samo njeno postojanje i dalje prkosi svim očekivanjima.\n"Morate da prihvatite političku realnost da je Islamska država mnogo više od terorističke grupe, mnogo više od obične pobune, ali ne morate da prihvatite njenu državnost kao stalnu činjenicu", rekao je Makents. A opet, bez jasnog plana koji bi razbio infrastrukturu Islamske države za izgradnju prave države i zamenio je održivim političkim rešenjem, malo je razloga zbog kojih bi moglo da se očekuje da će nestati, makar ne u dogledno vreme.\nTagged:IrakVice BlogpolitikaSirijaIslamska državaBliski istokAbu Bakr al-BaghdadiKalifatrat i konfliktabdelaziz al šeikgrand mufti saudijske arabijašta ako islamska država pobedi


"Osjećamo se DISKRIMINISANO..." Vlasnici diskoteka traže da do srijede OTVORE LOKALE - MontenegroClick\nOni su nezadovoljni sastankom koji su imali sa ministrom ekonomskog razvoja Jakovom Milatovićem u subotu u Petrovcu.\nNaveli su da su poslednjim mjerama koje je donijelo Ministarstvo zdravlja diskriminisani, te pozvali resorna ministarstva da im se kroz paket pomoći nadoknadi šteta.\n“Zahvaljujemo se na hitnoj reakciji i sastanku sa nadležnim institucijama grada Budve i države Crne Gore u želji za zajednickim rješenjem problema nastalih novim mjerama Instituta za javno zdravlje i ministarstva zdravlja. Pozdravljamo odluke nadležnih institucija da granice naše države budu otvorene kako bi se nadoknadili ogromni ekonomski gubitci iz prošlog perioda ali smatramo da nismo mi ti koji treba da budemo diskriminisani i sprovodimo mjere koje se ne sprovode na samim granicama naše države. Apsolutno se slažemo da, kao društveno odgovorne kompanije, želimo i dajemo sve sto je u našoj moći da kroz mjere koje sprovodimo prema instrukcijama Instituta za javno zdravlje sačuvamo zdravlje nas, naših porodica, zaposlenih i nasih posjetilaca”, naveli su vlasnici diskoteka.\nMišljenja su da ne treba samo noćni klubovi da podnesu teret novih mjera.\n“Već da nam se omogući nastavak poslovanja, a sve u skladu sa propisanim mjerama. Svi smo svjedoci, da je Crna Gora a posebno Budva, ovih dana, na zadovoljstvo svih nas prepuna turista. Želimo i vjerujemo da ce tako biti i u buduće, samo podvlačimo jos jednom, da se ne slažemo da noćni klubovi podnesu najveci teret i jedino nama bude zabranjen rad. Osjećamo se diskriminisano jer nam je dozvoljen rad u vrlo ograničenom i kratkom periodu prema mjerama koji nača djelatnost ne poznaje i koje nismo u mogućnosti provjeriti a sve u cilju prebacivanja odgovornosti zbog povećanog broja pozitivnih na Kovid-19“, napominju vlasnici diskoteka i dodaju:\n“Pozivajmo nadležne institucije, shodno jučerašnjem dogovoru da se konkretno izjasne sa stavovima i obećanjima sa sastanka i učine maksimum napora da nam se do srijede 28. jula omogući rad. Ukoliko se to, kojim slučajem ne desi, u šta ne želimo da vjerujemo, da pronađu adekvatan način, tj. izrade paket pomoći za period kada nam nije omogućeno da radimo kako bi se izvšila pravična naknada štete odnosno izmakla finansijska dobit. Pozivamo predsjednika Odbora za turizam Dragana Krapovića koji je bio jedan od inicijatora sastanka sa ugostiteljima, ministarku zdravlja Jelenu Borovinić Bojović, ministra ekonomskog razvoja Jakova Milatovića, ministra finansija Milojka Spajića da nam dozvole rad i omoguće poslovanje i nadoknadi šteta nastala nepromišljenom hitnom odlukom i bez konsultacija sa nama ugostiteljima”, ističu vlasnici diskoteka.\nOni mole da se sagleda kompletna epidemiološka situacija.\n“Molimo ih da sagledaju kompletnu epidemiološku sliku na plažama, šetalištima, trgovima, prodavnicama, trgovačkim objektima i ostalim lokalima koja činjenično prikazuje da diskoteke nisu te koje su dovele do povećanja broja zaraženih kako su označene. Napominjemo da imamo podršku ugostitelja sa teritorije cijele Crne Gore. Koristimo priliku da se izvinimo svim turistima i građanima koji bili zatečeni u kolonama nakon našeg spontanog okupljanja od prije dva dana. U nadi da ćemo zajednički prevazići novonastalu situaciju i nećemo imati potrebu za ponovnim spontanim okupljanjem u cilju očuvanja naše egzistencije”, ističu vlasnici menadzment i zaposleni noćnih klubova Crne Gore.


Koalicija 27 predstaviće sedmi godišnji Izveštaj iz senke "Poglavlje 27 u Srbiji: Napredak u magli" u sredu, 7. oktobra, u 11.00 u Medija centru u Beogradu (Terazije 3, I sprat) i preko platforme KUDO.\n06.10.2020 · EUROACTIV\nEvropska komisija je 2017. godine objavila Predlog direktive o ravnoteži između poslovnog i privatnog života roditelja i negovatelja. Dve godine kasnije, nakon opsežnih rasprava u Evropskom parlamentu i Savetu EU, ova direktiva je usvojena i stupila je na snagu u avgustu 2019. godine. Njen cilj je da olakša porodicama uzimanje odsustva s posla i omogući im pristup fleksibilnim radnim uslovima. Samim tim, ona bi trebalo da "doprinese povećanju stepena zaposlenosti žena i ekonomskoj stabilnosti porodica".\n05.10.2020 · EUROACTIV\n02.10.2020 · EUROACTIV\nU BLISKOJ BUDUĆNOSTI MOGUĆE MASOVNE MIGRACIJE ZBOG KLIMATSKIH PROMENA\nViše od milijardu ljudi moglo bi do 2050. godine da bude raseljeno zbog ubrzanog porasta svetske populacije, smanjivanja zaliha vode i hrane i sve češćih prirodnih katastrofa. Svi pomenuti razlozi bi mogli da rezultiraju pojačanom migracijom ka Evropi, pokazuje izveštaj Instituta za ekonomiku i mir (IEP) iz Sidneja.\n19.09.2020 · EUROACTIV\nREGIONALNA SARADNJA - OD MINI ŠENGENA DO NOVOG PRISTUPNOG BLOKA\nEvropski pokret u Srbiji (EPuS) i Fondacija Fridrih Ebert organizuju onlajn debatu "Regionalna saradnja - Od 'Mini Šengena' do novog pristupnog bloka", u četvrtak, 10. septembra, u 11.00 na ZOOM platformi.\n09.09.2020 · EUROACTIV\nVEBINAR O OSNAŽIVANJU ŽENA NA TRŽIŠTU RADA U KONTEKSTU PANDEMIJE\nDelegacija EU u Srbiji i Centar za evropske politike organizuju vebinar "Osnaživanje žena na tržištu rada u kontekstu COVID-19: Šta donosi članstvo u EU?" u sredu, 9. septembra, u 11.00.\n08.09.2020 · EUROACTIV\nNovinska agencija Beta pozvala je korisnike društvenih mreža da izaberu najbolju fotografiju 17. konkursa Betina fotografija godine. Glasanje će biti otvoreno do 18. septembra u ponoć, na Fejsbuk stranici Bete.\n02.09.2020 · EUROACTIV\nNešto duže od pola decenije od izbijanja ukrajinske krize koja je ishodovala promenom spoljnopolitičke orijentacije, ali i otcepljenjem više teritorija u južnim i istočnim delovima zemlje, i Belorusija se našla u središtu najozbiljnije političke situacije od raspada SSSR-a. Povod za krizu su nedavno održani izbori na kojima je višedecenijski predsednik Aleksandar Lukašenko osvojio (ne)verovatnih 80% glasova izašlih beloruskih birača. Doduše, sami rezultati ne odudaraju preterano od prethodnih izbornih ciklusa kada je Aleksandar Lukašenko osvajao i preko 80% glasova uz istu toliku, ili čak i višu izlaznost beloruskih birača (koja je formalno najviša na kontinentu, izuzimajući par zemalja u kojima je glasanje obavezno). Novina nije ni da su sprovedeni izbori ocenjeni kao nedovoljno demokratski od niza međunarodnih aktera. Ipak, ono što čini ove izbore različitim jeste politička reakcija Belorusa: organizovani su najveći protesti protiv vlasti od završetka Hladnog rata, i uspostavljen Koordinacioni savet, kao vrsta paralelne vlade sastavljene od opozicionih lidera koji tvrde da su istinski pobednici izbora. izbora.\n28.08.2020 · EUROACTIV\n31.07.2020 · EUROACTIV


Kompanija Bristish Motors, Ostoje Mijailovića, preuzela Globos osiguranje AD - Sve o novcu\nHome\tVesti\tKompanija Bristish Motors, Ostoje Mijailovića, preuzela Globos osiguranje AD\nby Vesna Lapčić 21/02/2020\nKompanija “British motors doo” postala novi većinski vlasnik Globos osiguranja AD, preneo je Tanjug vest početkom meseca na osnovu dokumenata koja su objavljena na Beogradskoj berzi.\nNaime, “British motors” je kupovinom akcija Globos osiguranja, u blok transakciji na Beogradskoj berzi 3. februara, stekao vlasnički udeo s pravom glasa od 71,78 odsto u tom preduzeću. Blok transakcija je bila vredna 388 miliona dinara.\nKako se navodi u obaveštenju objavljenom na Berzi, akcionari Globos osiguranja Milovan Đurović, Uni global novi i Globosino ostali su bez akcija u Globos osiguranju, što znači da su prodali sve svoje akcije.\n„British motors“, čiji je direktor i vlasnik Ostoja Mijailović, izdao je obaveštenje o nameri za preuzimanje preostalih 28,2 odsto akcija, kao i svih deonica druge dve emisije Globos osiguranja koje ne nose pravo glasa.\nZa kupovinu dodatnih akcija Globos osiguranja „British motorsu“ je potrebno odobrenje Komisije za hartije od vrednosti.\nKo je Ostoja Mijailović?\nOstoja Mijailović je srpski preduzetnik, njegova kompanija British Motors je zastupnik luksuznih brendova automobila u Srbiji – Jaguar i Lend Rover. Mijailović je i predsednik Košarkaškog kluba Partizan, a aktivan je i u politici kao član Srpske napredne stranke.\nGlobos osiguranje a.d.o. je osnovano 1994. godine kao akcionarsko društvo.\nNajveća akvizicija banke na Wall Street-u još od krize – Morgan Stenley kupuje E*Trade Financial Corp\nKoliko vam prete sajber napadi i hoće li klimatske promene da utiču na poslovanje i privredu?


Cene sirove nafte opet su blizu rekordne vrednosti pošto je Medjunarodna agencija za energetiku (IEA) procenila tesan balans između ponude i potražnje nafte na globalnom nivou, dok tenzija između Izraela i Irana raste.\nMedjunarodna agencija za energetiku analizira kretanja na međunarodnom tržištu nafte za potrebe industrijalizovanih zemalja. Njena poslednja predvidjanja ukazuju da visoke cene dovode do smanjenja potražnje bogatih, ali da i dalje raste potražnja u ekonomijama u ekspanziji - poput Indije i Kine.\nCena barela sirove nafte porasla je oko dva dolara u odnosu na jučerašnju vrednost. U jednom trenutku, barel nafte u Njujorku koštao je u ponedeljak rekodnih 143 i 67 centi.Berzanski posrednici navode da su cene porasle delom i zbog novih nagoveštaja mogućeg izraelskog napada na nuklearna postrojenja u Iranu.


Svetske vesti - Subota 23.05.2020 - 11:45\nHavana - Kubanske vlasti saopštile su da je korišćenje dva leka koja su razvile kubanske biotehnološke kompanije dovelo do značajnog smanjenja smrtnosti od posledica koronavirusa u toj zemlji.\nZa proteklih devet dana registrovana samo dva smrtna slučaja FOTO: Depositphotos\nZdravstveni zvaničnici Kube saopštili su da su za proteklih devet dana registrovana samo dva smrtna slučaja povezana sa kovidom-19, preneo je Rojters.\nVlada u Havani, koja se, kako navodi Rojters, nada da će doći do povećanja izvoza kubanskih lekova, reklamira razne kubanske lekove koji pomažu u sprečavanju upalnih infektivnih procesa povezanih sa koronavirusom.\nVlasti karipske države navode da su dva leka posebno pomogla u lečenju teško obolelih od kovida-19, odnosno u sprečavanju „citokinskog sindroma” – opasne imunološke preterane reakcije organizma, koja dovodi do toga da imuni sistem napada zdrava tkiva zajedno sa samim virusom.\nJedan lek je „itolizumab” – monoklonalno antitetlo koje se proizvodi na Kubi i u još nekim zemljama, dok je drugi lek vrsta peptida koji je kubanska biotehnološka industrija razvila i prvobitno testirala u lečenju druge faze reumatoidnog artritisa, javlja Rojters.\n„Oko 80 procenata pacijenata koji dođu do kritičnog stanja, umiru. Na Kubi, 80 odsto onih koji završe u kritičnom stanju bude spaseno”, izjavio je kubanski predsednik Migel Dijaz-Kanel ranije ove nedelje za državnu televiziju, javlja Tanjug.\nKubanske zdravstvene vlasti, međutim, navode da je eksperimentalno korišćenje dovelo do toga da smrtnost od posledica kovida-19 na najvećem karipskom ostrvu bude svedena na 4,2 odsto, dok je ona u tom regionu 5,9, a na globalnom nivou 6,6 odsto.


Marić i Kordić: Pitanje oko izborne komisije se previše politizuje (VIDEO) - Top Portal\nNaslovnica Vijesti BiH Marić i Kordić: Pitanje oko izborne komisije se previše politizuje (VIDEO)\nMarić i Kordić: Pitanje oko izborne komisije se previše politizuje (VIDEO)\n– Izbori su 2022. i mislim da sad to nešto ne bi trebali problematizovati. To je jedna vrlo logična komisija koja će se baviti izborom kandidata za članove Izborne komisije Grada Mostara. Ne vidim tu nikakav problem i mislim da se ova tema trenutno previše politizira. Osobno, ovo bi se sve riješilo vjerovatno da imamo elektronsko glasanje i onda ne bi pričali o ovome toliko žustro. Mislim da su ispoštovane sve regule, sve procedure i dajte da izaberemo komisiju, pa možda onda ako bude bilo kakvih sumnji da to i problematiziramo – poručio je Kordić.\nProtiv spomenute odluke bili su opozicioni vijećnici koji su u medijskim istupima prije početka sjednice navodili da vladajući HDZ BiH i SDA pokušavaju u Gradsku izbornu komisiju, preko komisije koja će provesti javni konkurs, imenovati osobe koje formalno nisu članovi političkih stranaka, ali su njima bliski. Arman Zalihić, vijećnik SDP-a BiH, zatražio je od Tužilaštva Hercegovačko-neretvanskog kantona informaciju šta je do sada učinjeno po prijavama za izbornu prevaru na prošlogodišnjim izborima za Gradsko vijeće.\nTakođe je predložio da Gradsko vijeće usvoji zaključak da osobe obuhvaćene istragom, osobe koje su predmet istražnih radnji ili postoji osnova sumnje da su učestvovale u prevari, ne mogu obavljati nikakvu funkciju u Gradskoj izbornoj komisiji, no taj prijedlog nije dobio potrebnu većinu.\nGradsko vijeće Mostara usvojilo je Program razmještaja reklamnih panoa i displeja na području Grada Mostara, kao i Program razmještaja kioska u Gradu Mostaru. Po riječima gradonačelnika Mostara u tim oblastima vlada pravi haos, većina reklamnih panoa postavljeno je ilegalno i krajnje je vrijeme da se stanje uredi.\nPrethodni članakKošarac: Napadi na Dodika – pokušaj razbijanja jedinstva\nNaredni članakPRONAĐEN MRTAV MUŠKARAC


VestiAustrijaPonovo uvedeno obavezno nošenje maski u Austriji\nOd petka u Austriji ponovo na snagu stupa obaveza nošenja maski u supermarketima, poštama, bankama i drugim zatvorenim prostorijama.\nAustrija od petka 24. jula 2020. godine ponovo uvodi obavezno nošenje maski u prodavnicama, a razlog je veći broj novozaraženih od korona virusa. Nošenje zaštitnih maski u prodavnicama, nije više bilo obavezno od 15. juna 2020. godine, ali je vlada ove nedelje donela odluku da ponovo pooštri preventivne mere i od danas su obavezne zaštitne maske.\n„Ponovo smo došli u situaciju da su nam maske potrebne. Moto vlade je ostao isti, kao i na početku pandemije, a to je da se građanima omogući što više slobode, ali i preduzmu preventivne mere onoliko koliko je potrebno“, naglasio je austrijski kancelar Sebastijan Kurc.\nPošto je u poslednjoj nedelji prekoračen trocifren broj novozaraženih, postoji i potreba da se ponovo uvedu pojedine mere, a to su ovog puta obavezno nošenje maski u svim oblastima svakodnevnog života, kao što su supermarketi, radnje, pošta, banke. Veliki lanci supermarketa najavili su da će uskoro besplatno deliti jednokratne maske kupcima. Inače, marketima je zabranjeno da puštaju kupce koji odbijaju da nose masku.\nNa snazi je i dalje obaveza nošenja maski u javnom prevozu, bolnicama i apotekama, kao i udaljenost od 1,5 metra.\nMinistar zdravlja Rudolf Anšober je na konferenciji za medije kazao da se uvođenjem obaveze nošenja maski podiže svest građana za rizik koji je i dalje prisutan. Zatražio je i brže rezultate testiranja, rekavši da čitav proces mora biti završen u roku od 48 sati.\nUkazao je da je odnos novozaraženih i izlečenih u poslednja 24 sata 115 prema 99, što je rast od 16 aktivno obolelih. Prognoza za Austriju, kako je istakao, je da će i iduće nedelje biti beležen blag linearni rast, odnosno nastavak aktuelne situacije.\nAustrijski vicekancelar Verner Kogler istakao je da virus nije nestao, i da je neophodno živeti s njim, te da se novim merama želi sprečiti drugo „zatvaranje“ zemlje.\nTokom pandemije korona virusa higijena ruku je takođe jedno od ključnih pravila za sprečavanje širenja KOVID-19.\nNajefikasniji način uklanjanja svih vrsta mikroba je pranje vodom i sapunom, ali kada smo napolju, sredstvo za dezinfekciju je od pomoći.\nBečke škole i vrtići imaju nova pravila u vezi korone\nAustrija korona virus zakon zdravlje život u beču


Nikon Z5 + NIKKOR Z 24-50MM F/4-6.3 digitalni fotoaparat | ePonuda.com\nNikon Z5 + NIKKOR Z 24-50MM F/4-6.3 digitalni fotoaparat cene\ncena 193.990,00 din\nEPonuda nije internet prodavnica već Vam omogućava da brzo i lako nađete Nikon Z5 + NIKKOR Z 24-50MM F/4-6.3 digitalni fotoaparat po najjeftinijoj ceni. Naš cilj je da kupci budu što bolje informisani o ponudi Nikon digitalni fotoaparat Z5 + NIKKOR Z 24-50MM F/4-6.3 na tržištu Srbije. Vrlo lako nalazite željeni proizvod za kategoriju Digitalni fotoaparati cene, ne morate da lutate od sajta do sajta za Nikon Digitalni fotoaparati, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nikon Z5 + NIKKOR Z 24-50MM F/4-6.3 digitalni fotoaparat sa PRODAVCEM. EPonuda ne može da garantuje potpunu tačnost specifikacije i slika za Nikon Z5 + NIKKOR Z 24-50MM F/4-6.3 digitalni fotoaparat. Pre kupovine, podatke za Nikon digitalni fotoaparat Z5 + NIKKOR Z 24-50MM F/4-6.3 proverite na sajtu PROIZVOĐAČA.


Potpuno svesni brzog tempa života, pritiska i stresa kome smo svi izloženi uvideli smo da je vremena i mogućnosti za razgovor, pažnju i brigu koju naši najbliži u trećem dobu zaslužuju sve manje. Starost je period u životu čoveka koji se ne može izbeći i od koga svi sa razlogom strepe. Danas kada je životni vek produžen, medicina i tehnologija toliko napredovale, ovaj period života ne mora da bude opterećen strepnjom, brigom i neizvesnošću.\nKompanija KONTAKTA skoro četiri godine uspešno i profesionalno pruža usluge teleasistencije (pomoć starima na daljinu). Ova usluga, uz pomoć telekomunikacija, obezbeđuje povećanu nezavisnost osoba u trećem dobu, smanjujući pri tome rizike koji su sastavni deo samostalnog života. Osnovna svrha teleasistencije je da starije osobe, osobe sa invaliditetom, bolesne osobe, sve osobe koje žive same, kao i sve ostale osobe koje se nalaze u stanju povećane ugroženosti budu što bezbednije, kako u svojim domovima, tako i van njih. Naša usluga im daje mogućnost da 24 sata dnevno mogu da nas kontaktiraju za pomoć na krajnje jednostavan način, kao i da budu locirani ukoliko zalutaju. To pruža osećaj sigurnosti kako korisnicima, tako i njihovim najbližima. Za ovaj krajnje humani zadatak mi smo angažovali visokoobrazovani, stručan i obučen kadar koji čine lekari, psiholozi, andragozi i defektolozi sa višegodišnjim iskustvom u poslovima teleasistencije.


Nišlije neće plaćati putarinu na obilaznici oko grada\nNaslovna Društvo Nišlije neće plaćati putarinu na obilaznici oko grada\nSvi oni koji imaju prebivalište na teritoriji Niša, moći će bez naknade da dobiju specijalnu Gradsku karticu za vožnju prstenom oko Niša. Ta kartica omogućava neograničeni broj izlazaka ili ulazaka na autoput na jednoj od četiri naplatne rampe.\nGrad Niš je sa JP Putevi Srbije potpisao protokol o saradnji po ovom pitanju, i ostaje da na narednoj sednici i dobornici Skupštine Grada Niša daju saglasnost na ovaj document.\n„Sa Putevima Srbije postigli smo dogovor i svi građani Niša koji to žele, potpuno besplatno dobiće specijalne Gradske kartice za vožnju prstenom oko Niša bez naknade. Jedini uslov je da imaju prebivalište na teritoriji Grada Niša“, kaže gradonačelnik Niša Darko Bulatović.\nBulatović pojašnjava da su razgovori sa Putevima Srbije o tome vođeni prethodnih nekoliko meseci, kako bi se zaštitili interesi građana Niša, kojima je korišćenje prstena oko grada od velike važnosti.\nKako se dobija kartica\nDa bi žitelji Niša dobili ovu karticu potrebno je da Putevima Srbije dostave fotokopiju lične karte, jednu fotografiju i fotokopiju saobraćajne dozvole.\nOčekuje se da, kako je saopšteno, građani na kućnu adresu u najkraćem roku dobiju specijalnu Gradsku kartu za korišćenje autoputa bez naknade.\nRadovi na naplatnoj rampi; Foto: Grad Niš\nZavršetkom izgradnje južnog i istočnog kraka Кoridora 10 ka makedonskoj, odnosno bugarskoj granici, stvoreni su uslovi za sklanjanje čeonih naplatnih rampi kod hotela Nais i Doljevca, rečeno je na konferenciji u Gradskoj kući.\nOčekuje se da u narednih nekoliko nedelja počnu sa radom naplatne rampe na Malčanskoj i Matejevačkoj petlji, kao i na izlazima na autoput kod Кomrena – Niš Sever i КP Doma – Niš Jug.\nNaplatna rampa kod Naisa ima 11 propusnih kapija, a na četiri izlaza, odnosno ulaza, oko Niša biće ih ukupno 16.\nOvim se očekuje da i njihova propusna moć bude veća, što će rezultirati bržim odvijanjem saobraćaja i smanjenjem gužvi, posebno u letnjim mesecima, kada je i intenzitet saobraćaja na autoputu najveći.\nNačin na koji će građani moći da dobiju Gradski kartu biće uskoro objavljeni na sajtovima Grada Niša i Putevima Srbije.\nPrethodni tekstSledeće godine počinje snimanje serije „Konstantinovo raskršće“\nSledeći tekstOd deponije napravili mini teren za basket\nUputstvo kako dobiti Gradsku kartu za nove naplatne rampe u Nišu 30/10/2019 na 11:57\n[…] “Pravo na Gradsku kartu imaju fizička lica sa prijavljenim prebivalištem u Nišu, odnosno građani opština: Crveni Krst, Medijana, Palilula, Pantelej i Niška Banja. Gradska karta izdaje se fizičkom licu sa prebivalištem na području navedenih gradskih opština, koje je vlasnik motornog vozila *prve kategorije registrovanog na teritoriji Grada Niša.”, navodi se u uputstvu za izdavanje Gradske karte. […]


EK: Predstavljen akcioni plan za smanjenje zagađenja vazduha, vode i zemljišta do 2050. - Poljoprivredne vesti | Agroklub.rs\nEvropska komisija donela je akcioni plan EU-a: "Prema postizanju nulte stope zagađenja vazduha, vode i zemljišta", koji je glavni rezultat zelenog plana i glavna tema ovogodišnje Zelene nedelje.\n"Prema postizanju nulte stope zagađenja vazduha, vode i zemljišta" akcioni je plan Evropske unije, a koji je protekle nedelje donela Evropska komisija. Ovaj plan je glavni rezultat zelene nedelje i glavna tema ovogodišnje Zelene nedelje. On sadrži viziju o smanjenju zagađenja u svetu do 2050., na nivoe koje nisu štetni za ljudsko zdravlje i prirodne ekosisteme, kao i mere za ostvarenje te vizije.\nPlanom se povezuju sve relevantne politike EU-a radi rešavanja tog problema, a i njegovog sprečavanja, sa posebnim osvrtom na digitalna rešenja. Predviđa se i preispitivanje zakonodavstva kako bi se utvrdili mogući nedostaci i područja u kojima je potrebno poboljšati njegovo sprovođenje.\n"Zeleni plan usmeren je na očuvanje zdrave planete za sve. Moramo intervenisati odmah kako bismo osigurali netoksičnu životnu sredinu", rekao je izvršni potpredsednik za evropski zeleni plan, Frans Timermans. Dodao je da Evropa radi i na izgradnji čistijeg, pravednijeg i održivijeg gazdinstva doprinoseći tako postizanju nulte stope zagađenja.\n"Danas je više nego ikada pre izražena potreba za vođstvom EU-a u borbi protiv zagađenja na globalnom nivou", upozorio je poverenik za životnu sredinu, okeane i ribarstvo, Virginijus Sinkevičius. On smatra da će se pomoću akcionog plana za postizanje nulte stope zagađenja stvoriti zdravo životno okruženje za Evropljane te da će se doprineti oporavku i podstaknuti prelazak na čistu, kružnu i klimatski neutralnu privredu.\nKoji su glavni ciljevi i mere?\nU planu su postavljeni glavni ciljevi smanjenja zagađenja do 2030., a EU se usmerava prema postizanju cilja za 2050. - zdrave planete za zdrave ljude, posebno u pogledu poboljšanja kvaliteta vazduha radi smanjenja broja slučajeva preuranjene smrti. Zatim poboljšanja kvaliteta vode smanjenjem količina otpada, plastičnog otpada u moru (za 50 odsto) i mikroplastike koja se ispušta u sedinu (za 30 odsto).\nTakođe, cilj je poboljšati kvalitet zemlje smanjenjem gubitka hranljivih materija i upotrebe pesticida za 50 odsto te smanjiti broj ekosistema sa ugroženom bioraznovrsnošću zbog zagađenja vazduha za 25 odsto. Osim toga, plan je smanjiti broj osoba hronično izloženih buci iz saobraćaja za 30 odsto i znatnog smanjenja proizvodnje otpada i preostalog komunalnog otpada za 50 odsto.\nU planu je naveden niz vodećih inicijativa i mera, uključujući sledeće: usklađivanje standarda kvaliteta vazduha s najnovijim preporukama Svetske zdravstvene organizacije, preispitivanje kvaliteta vode i propisa EU-a o otpadu. Zatim, podsticanje nulte stope zagađenja usled proizvodnje i potrošnje, predstavljanje lestvice stepena zelene efikasnosti, smanjenje zdravstvene nejednakosti i spoljnog uticaja ekološkog otiska i zagađenja EU-a ograničavanjem izvoza proizvoda i otpada koji stvaraju štetne i toksične efekte u trećim zemljama, osnivanje laboratorije za digitalna rešenja i jačanje centara znanja.\nEvropska komisija pozvala je građane da učestvuju u raspravama i iznesu svoja stanovišta o nultoj stopi zagađenja na Zelenoj nedelji koja će se održati od 1. do 4. juna.\nPrema nedavnom izveštaju Evropske agencije za životnu sredinu (EAA) o zdravlju i životnoj sredini, zagađenje vazduha u EU-u svake godine uzrokuje više od 400 hiljada slučajeva preuranjene smrti, 48 hiljada bolesti srca i 6,5 miliona hroničnog poremećaja sna, uz druge bolesti koje se mogu povezati sa oba uzročnika.\nEU je već postavio mnoge ciljeve povezane sa zagađenjem. U zakonodavstvu o vazduhu, vodi, moru i buci utvrđeni su ciljevi koje treba postići radi očuvanja kvaliteta životne sredine, a mnogi propisi bave se pitanjem izvora zagađenja. Osim toga, Komisija je najavila sveobuhvatne ciljeve za smanjenje gubitka hranljivih materija i pesticida u okviru strategije "Od polja do stola" i one za postizanje ciljeva bioraznovrsnosti.\nZeleni plan Evropska komisija Zagađenje životne sredine Ciljevi Akcioni plan